Mundua dantzan - Uztarria (Azpeitia)\n2020ko apirilek 2, OSTEGUNE\n2018ko eka. 28a, 10:50\nAreto dantzetarako sekulako afizioa dago Azpeitian. Dantzariak hilean behin elkartzen dira Sanagustinen, eta jendea probatzera animatu dute, Ihintza Elustondo kazetariak ekaineko Uztarria aldizkarirako egindako erreportaje honetan.\nNerea Arakistain, Angel Oiarzabal, Iurre Gurrutxaga, Irati Gurrutxaga, Mikel Lasa, Nerea Arregi eta Uxoa Ibarreta (behean). (Ihintza Elustondo) Ikusi haundiago | Argazki originala\nLotsati fama dute euskal herritarrek; inon ez dituzte gerria mugitzen eta irribarrea ahoan irudikatuko. Baina Azpeitira etorri besterik ez dago hori guztiz egia ez dela ohartzeko. Gero eta gehiago dira areto dantzetan aritzen diren herritarrak; ikusi baino ez dago hilean behin Sanagustin kulturgunea nola betetzen den leporaino. Euskal Herriko Kuba txikia dirudi guneak. Hutsik egin gabe, han izaten dira Mikel Lasa matxinbentarra, Angel Oiarzabal eta Irati Gurrutxaga urrestildarrak, eta Iurre Gurrutxaga, Nerea Arakistain, Nerea Arregi eta Uxoa Ibarreta azpeitiarrak. Afizioa adikzio bilakatu zaien sei herritar baino ez dira horiek.\nBadu zerbait Azpeitiak; inguruko herrietan ziur ez dagoela areto dantzetarako halako afiziorik. Bi eskola daude herrian: Jose Mari Orbegozoren Dantzaki batetik, eta Angel Oiarzabalena, bestetik. Ikasleak ere, barra-barra. "200 lagun baino dezente gehiago izango gara, guztira", diote.\nZer gertatu da, bada, hainbeste jende animatzeko? Moda kontua izan daiteke, batetik. Baina, bestetik, zerbait aldatu dela uste du Ibarretak: "Orain arte areto dantzak helduentzat zirela pentsatzen zuen jendeak, eta, orain, gazteentzako ere badirela ikusi dute". Ikuspegi aldaketa horrek ekarri du, haren ustez, gero eta gazte gehiago dantzara animatzea.\nAreto dantza bezala ezagutzen diren arren, jatorri latinoamerikarra duten dantza batzuk –salsa, bachata eta txa-txa-txa– nahiz jatorri afrikarra duen kizomba dantzatu ohi dituzte. Lasak argi du dantza horien bueltan sortzen denak baduela zerbait erakargarria: "Probatu duenari gustatu egiten zaio. Ondo pasatzen duzu, jende berria ezagutzen duzu... Dena du positiboa". Irati Gurrutxagak ezagun batek esana oroitu du: "Dantzan ari garenean, denak barrez eta ondo pasatzen ikusten gaituela eta berari ere dantzan hasteko gogoa sartzen zaiola esan zidan".\nPoz horren jatorria zein den badaki Ibarretak: "Dantzan ari zarenean, dena ahazten duzu. Egun txarra izan baduzu, dantza pixka bat egin eta irribarre batekin joaten zara etxera". Arakistainen esanetan, ez da indibidualki dantzatzen den gauza bat, eta talde giro horrek ere ondo pasatzen laguntzen du. Dantza "ihesbide bat" dela ondorioztatu du Iurre Gurrutxagak.\nZoriontasun sentipen hori kutsagarria dela uste dute. Bat hasi, ondokoak ere probatu egin nahi, eta, azkenean, inguruko guztiak dantzan jarri ohi dira. Gainera, diotenez, ez du axola ondoan zein duzun dantzarako. "Zure ama edo alaba izan daitekeenarekin egin dezakezu dantza. Oso adin desberdinetako jendea elkartzen gara, baina, era berean, oso talde giroa dugu", azaldu du Irati Gurrutxagak. "Bestela ezagutuko ez zenukeen jendea ezagutzen duzu dantzaren bidez. Eskola batean elkartu eta zure bizitzako parte bilakatzen dira", erantsi du Ibarretak.\nDena den, lotsa ere sentitu izan dutela diote dantzariek; hasieran, batez ere. "Hasieran izaten dira lotsa eta konfiantza falta hori. Denborarekin, ordea, besteekin konektatzen duzu, eta disfrutatzen hasten zara", adierazi du Lasak.\nLotsa hori tarteko, Beasainen hasi zen dantza ikasten Lasa. "Beti gustatu izan zait dantza. Parrandan ere beti matxinsalto bat izan naiz. Bi urte pasatu nituen horretan hasiko nintzatekeela esanez, eta, azkenean, tailerreko lankide batek eman zuen izena nire ordez. Beti entzuten zidan gustura hasiko nintzatekeela, eta egun batean etorri eta esan zidan: 'Hi, urriaren 3an, 18:45ean hasten gaituk'. Lehen ordu erdian pixka bat sufritu nuen: 'Zertara etorri naiz ni hona?', pentsatzen nuen. Baina berehala pasatu zitzaidan, eta ordutik aurrera, bizioa bilakatu da dantza niretzat. Hasi nintzenean aste guztia Youtuben bideoak ikusten pasatzen nuen, eta hurrengo asteko eskola noiz iritsiko zain egoten nintzen", oroitu du.\nDantzari guztiek uste dute asko direla Lasaren antzeko egoera bizi dutenak; hau da, gustura hasiko liratekeen arren, ausartzen ez direnak. "Ziur mutil pila bat daudela hasiko liratekeenak, baina jendeak esango duenarengatik ez direnak animatzen", dio Iurre Gurrutxagak. Neska batzuei ere gauza bera gertatzen zaiela uste du Irati Gurrutxagak. "Niri esan zidan batek: 'Zer ederki egiten duzuen dantza!'. Hastekotan bezala zegoela esan zidan, baina oso baldarra dela. 'Besteak zer garela uste duzu!', esan nion. Hastea da kontua".\nLotsa kontuak aipatzean, aurreiritziek ere zerikusirik badutela uste dute. Arregiren arabera, jendeak beti ikusi izan du dantza "nesken gauza bat bezala". Mutil gutxi aritzen dira dantzan. "Nik esaten dudanean dantzan nabilela, inork ez du imajinatzen nik horretan ibili beharko nukeenik!", azaldu du Lasak.\nJendeak asko hitz egiten duela ere sentitu dute. "Mutilek beti gauza bera komentatzen dute. Dantza arrimatuta egiten dugunez, pentsatzen dute ligatzera joaten garela. Baina nik ez dut horretan pentsatzen, ni dantzara joaten naiz. Dantzan pixka bat ibili garenok ez dugu begi horiekin ikusten, baina Sanagustinen bueltan egoten diren begi horiek horrela ikusten gaituzte askotan", azaldu du Lasak. Irati Gurrutxaga ados dago: "Niri esan izan didate: 'Ez al dizu senarrak ezer esaten?'. 'Zer uste duzue egiten dugula?', erantzuten diet".\nSanagustin: dantzarako espazioa\nAreto dantzetarako afizioa bai, baina espazio nahikorik ba al dago horiek praktikatzeko? Dantzariek uste dute "sekulako aukera" dela Sanagustin kulturguneak eskaintzen duena. Iazko urtarrilaz geroztik, hilean behin, ostiral batez, areto dantzetarako musika jartzen dute, jendeak dantza egin dezan. 23:00 aldetik hasita ordu txikiak arte, bertan aritzen dira hainbat lagun gelditu ere egin gabe.\nOiarzabal dantza irakaslea izan zen egitasmoaren sustatzaileetako bat. Kezka bat tarteko otu zitzaien hari eta Sanagustineko Eusebio Belokiri kulturgunea dantzaleku bilakatzea. "Jende mordoa ibiltzen da dantzan, eta horietako asko kanpora joaten ziren dantzara, hemen aukerarik ez zegoelako. Jendeak esan zidan ederra izango litzatekeela herrian zerbait egitea, eta horregatik pentsatu genuen Sanagustinen dantzarako aukera eskaintzea". Dantzariek asko eskertu dute aukera hori ematea; "zain-zain" egoten dira guztiak Sanagustin dantzaleku bilakatuko den eguna noiz iritsiko.\nDenek azaldu dute "oso ondo" pasatzen dutela Sanagustinen dantzan. Lasak dio "parrandan bezalaxe" sentitzen dela, baina alkoholik edan gabe: "Gure mahaiak anoa-puntu baten antza izaten du, dena ur botilaz beteta". Giro ederra sortzen den arren, pena ematen dien gauza bat ere bada: beti betikoekin egiten dutela dantza. "Kostatu egiten zaigu jende ezberdinarekin dantzan hastea; soltura hori falta zaigu Azpeitian", adierazi du Lasak. Dantzan ibiltzen ez direnak ere dantzara animatzea falta dela uste du Arakistainek.\nSanagustinera dantza egitera joaten direnean, gero eta kurioso gehiago biltzen dela ohartu dira. Eta ikustea gustatzen zaien horiei guztiei, egitea are gehiago gustatuko zaiela uste dute. Horregatik, horiek guztiak probatzera animatu nahi dituzte. Lasak argi dio: "Hastean ez dira damutuko, lehenago hasi ez izanaz damutuko dira".\nLurdes Alkortaren eta Enaitz Alberdiren alaitasunez betetako trikiti doinuak, etxetik mundura\n'Bota bertsue!' lehiaketa jarri du martxan Erniarraitzek\nXanti Rodriguezen 'Lekaime' film laburra, sarean ikusgai\nLurdes Alkorta eta Enaitz Alberdi trikitilariak, gaur #EtxetikMundura egitasmoan\nPaola Motoren telesail gomendioak, etxetik mundura\nOsteguneko bertso saiorako gai proposamenik bai?\nPaola Motoren telesail gomendioak gaur, #EtxetikMundura egitasmoan\nMusika bandaren doinuak, etxetik mundura


Pixkanaka on tour: Lasarte | pixkanakakaskari\n← Interés cuenta corriente empleados: Kutxa\nSentencia Audiencia Nacional →\nPixkanaka on tour: Lasarte\nPublicado el 6 de febrero de 2013 por pixkanakakaskari\nDakizuenez bezala PK-ko kideok eremu ezberdinetako lankideekin topaketa informalak egiten ari gara, bategite prozesuaren nondik-norakoei buruz informazioa emateko eta galdera edo zalantzei erantzuteko.\nEibar, Zarautz, Irun, Usurbilen…, egon gara, eta datorren ostegunean, hilak 7, Lasarten, 15:30-tatik aurrera 048 Lasarte Hipodromo bulegoan topaketa berri bat egingo dugu. Inguruko lankide guztioi luzatzen dizuegu gonbidapena.\nNahiz eta bilera 15:30tan hasi, han inguruan ibiliko gara 14:15-tik aurrera zuek nahi dezutenerako.\nIkusiko garelakoan, ondo izan!\nComo ya sabéis, desde PK estamos realizado encuentros informales con la plantilla de las distintas zonas, a fin de informar de la situación actual del proceso de fusión y recoger las inquietudes que puedan existir.Hemos estado en Eibar, Zarautz, Irún, Usurbil…, y el próximo jueves, día 7 de Febrero, vamos a estar en Lasarte, en la oficina 048 Lasarte Hipodrómo a partir de las 15:30h para celebrar un nuevo encuentro, al que os invitamos a todas las compañeras y compañeros de la zona.\nAunque la reunión comience a las 15:30h, estaremos por allí desde las 14:15 a vuestra disposición.


Urruzola Vitoria, Estanislao - Auñamendi Eusko Entziklopedia\nEuskal idazle eta itzultzailea. Tolosan (Gipuzkoa) jaio zen 1909ko abenduaren 13an. Tolosan hil zen 1986ko martxoaren 17an.\nMerkataritza ikasketak Tolosako Eskolapioetan egin zituen eta berehala hasi zen herriko Limousin lantegian lanean. 1929an Tolosako Eusko Alderdi Jeltzalean sartu zen. Espainiako gerra zibilean gudari ibili zen 1937an atxilotua eta 12 urtez espetxeratua izateko zigorra ezarri zioten arte. Orduan hasi zen Espainiako espetxeetatik periploa. Cadizen zela Método de Alemán liburua idatzi zuen eta bertan gerra garaian bizi izandako esperientziak kontatzen zituen. Memoria haiek Bilboko Eguna egunkarian irakur daitezke. Hamabi urtetako espetxe-zigorra ezarri zioten arren hiru urte besterik ez zituen igaro kartzelan. 1944an María Eugenia Mujikarekin ezkondu eta Tolosako Oriabe arte grafikoen enpresan hasi zen lanean.\nGarai haietan eguneroko ogi bilakatu ziren salaketak, inspekzioak, kontrolak eta isunak bai Estanisentzat, baita Maria Eugenia emaztearentzat ere. Bizitzen uzten ez ziotela-eta, babes eta lasaitasun bila, Valentziako Burriana herrira joan zen familiarekin.\nBertan giro erabat euskalduna aurkitu zuten, izan ere, herrian bizi ziren beste euskaldun batzuekin topo egin baitzuten; hala eta guzti zere, bertako kultura, hizkuntza eta ohiturak guztiz errespetatu zituzten. Gorputza Burrianan zuen Urruzolak, burua eta bihotza, ordea, Euskal Herrian utzi zituen. Burrianan igaro zituen urteetan paper fabrika batean egin zuen lan kontalari moduan. Burrianan hazi ziren Urruzuno Mujika familiako hiru semeak.\nBurrianatik bueltan, 1966an, Elduiango Sorrieta baserrian bizi izan ziren hilabeteetan. Itzulera ez zen samurra izan, hasieratik hasi beharra izan baitzuten eta behin baino gehiagotan izan zen atxilotua eta deklaratu beharra izan zuen.\nOndorengo urteetan, Tolosako Kultur eta Turismo Ekintzetxean egin zituen jubilatu arteko azken lan-urteak, bai eta Tolosako Eskolapioetan ere, euskara irakasle moduan. 70eko hamarkada amaieran hartu zuen erretiroa, baina idazteko lanak ez zituen hil zen arte utzi. Bere eskuek hamaika artikulu, eleberri, olerki, ber tso eta, batez ere, antzerki oparitu zizkion euskal kulturari.\nEl Día, Eguna, Euzko Gogoa, Egan, Aranzazu, Zeruko Argia, Goiz-Argi eta La Voz de España aldizkarietan kolaboratzailea izan zen. Andoni, Ezpalak, Xirorien Gertaerak, Pelotaria bezalako eleberrien egilea. Antzerki-lanen artean honakoak aipa daitezke: Eskalearen Eguarria, Lengusu amerikanoa, Euskal mendien ezkontza, Ezkontzeko deia, Neronek nere alba galdu nuen, Biok Jeolimo, alajaiña!, Azkatasun garratza, Indarraren legea, Biotz zekenak, Sor Gurutze, "Larreborda" emen izan zan, Pernando amezketarra, Gurutz, ori nere bizkarrean artuko det, Buzokiko bost ziran, Espetxeratu 2.000, Odol urdiñekoak. Jatorrizko ipuinak ere idatzia da, besteak beste, Ipuinak eta Andersen, Andreiev eta Dickens ipuinen itzulpen batzuk. Olerki eta beste lan batzuen euskaratzeak ere egin zituen: Simenon-en Lieja'ko urkatua, Edgar Wallace-en Burni atzapar, Rabindranath Tagore-n Erregearen karteroa, Mauricio Rosencof-en Zaldiko maldiko biurria Alvarez Quintero-ren Andre txintxarria. Literatur sari batzuk irabazi zituen, tartean Euskaltzaindiak antolatu zuen haurrei zuzendutako antzerki-lanen saria Askatasun garratza lanarekin.\nBertsorako zaletasuna zuen eta bere pasio horretatik bere ogibide izatera pasa zen. Bizitza guztian zehar, baina batez ere 1965ean Burrianatik itzulitakoan, idatzi zituen ezagutzen dizkiogun bertso gehienak.\nSOROA, Maddi. Estanislao Urruzola Vitoria "Uxola" (1909-1986). Vitoria-Gasteiz: Eusko Jaurlaritzaren Argitalpen Zerbitzu Nagusia, 2009.Bilduma: Bidegileak.


Lepokoak Fabrikatzaileak - Txinako lepokoak Hornitzaile eta Fabrika\nMahuka luzeko sukaldeko berokiak\nMahuka motzeko sukaldeko berokiak\nCool Vent bilduma\nKamiseta mahuka luzea\nKamiseta mahuka motzak\nBEGIRAZKO BAKARRIZKO TXANTA BATZUK PLAKETA OROKORRA ...\nBularraldeko bikoitza, lepokoa, lepokoa\nEzkutuko Placket Kontraste Kolorea mahuka luzeko soineko Pleas ...\nEzkutuko Placket mahuka luzea Diseinu klasikoko sukaldaria Jacke ...\nBularreko lepokoa bikoitzeko lepokoa mahuka luzeko sukaldaria ...\nEstilo japoniarraren mahuka ertaineko lepokoa ...\nJatetxea sukaldeko sukaldaria osagarriak lepoko buruak U502S0100A\nMarka IKUSI Produktuaren kodea U502S0100A Tamaina Tamaina bakarrean Hitz gakoak sukaldari osagarriak, lepoko buruak 65/35 poli / kotoia Ehuna GSM.235g Xinjiang Aksu kotoizko geruza luzea, ez zulatzeko, ez txikitzeko, ez kartzinogenoak, bizitza iraunkorra 2 aldiz. sukaldari ohiko armarria. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Indar handia du, urradurarekiko erresistentzia ona ...\nJatetxea sukaldeko sukaldaria osagarriak lepoko buruak U502S0200A\nMarka IKUSI Produktuaren kodea U502S0200A Tamaina Tamaina bakarrean Hitz gakoak sukaldari osagarriak, lepoko buruak 65/35 poli / kotoia GSM.235g Xinjiang Aksu kotoizko gerri luzea, ez zulatzeko, ez txikitzeko, ez kartzinogenoak. sukaldari ohiko armarria. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Indar handia du, urradurarekiko erresistentzia ona ...\nJatetxea sukaldeko sukaldaria osagarriak lepoko buruak U502S0400A\nMarka IKUSI Produktuaren kodea U502S0400A Tamaina Tamaina bakarrean Hitz gakoak sukaldari osagarriak, lepoko buruak 65/35 poli / kotoia GSM.235g Xinjiang Aksu kotoizko geruza luzea, ez zulatzeko, ez txikitzeko, ez kartzinogenoak, bizitza iraunkorra 2 aldiz baino. sukaldari ohiko armarria. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Indar handia du, urradurarekiko erresistentzia ona ...\nJatetxeko zerbitzariaren sukaldari lepoko buruak CU504S059000T4\nMarka KONTRATU Item Kodea CU504S059000T4 Tamaina TAMAINA Hitz gakoak sukaldari osagarriak, lepoko buruak, zerbitzari buruak, ostalaritza uniformea 60/40 poli / kotoizko GSM.143g Xinjiang Aksu kotoizko gerri luzea, ez zulatzeko, ez zuritu, ez kartzinogenoak, zerbitzu bizitza ohiko sukaldari armarria baino 2 aldiz handiagoa da. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Ondorioz ...\nJatetxea sukaldeko sukaldaria osagarriak lepoko buruak U502S0700A\nMarka IKUSI Produktuaren kodea U502S0700A Tamaina Tamaina bakarrean Hitz gakoak sukaldari osagarriak, lepoko buruak 65/35 oihalezko oihala / GSM GS.235g Xinjiang Aksu kotoia luzea, ez zulatzeko, ez txikitzeko, ez kartzinogenoak, bizitza iraunkorra 2 aldiz baino. sukaldari ohiko armarria. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Indar handia du, urradurarekiko erresistentzia ona ...\nJatetxeko zerbitzariaren sukaldari lepoko buruak CU504S161000T4\nMarka KONTRATU Item Kodea CU504S161000T4 Tamaina TAMAINA Hitz gakoak sukaldari osagarriak, lepoko buruak, zerbitzari burua, ostalaritza uniformea 60/40 poli / kotoizko GSM.143g Xinjiang Aksu kotoi luzeak, zulatu gabeak, ez zuritzekoak, ez kartzinogenoak, zerbitzu bizitza ohiko sukaldari armarria baino 2 aldiz handiagoa da. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Hig ...\nJatetxea sukaldeko sukaldaria osagarriak lepoko buruak U502S1100A\nMarka IKUSI Produktuaren kodea U502S1100A Tamaina Tamaina bakarrean Hitz gakoak sukaldari osagarriak, lepoko buruak 65/35 oihalezko oihala / GSM.235g Xinjiang Aksu kotoizko geruza luzea, ez zulatzeko, ez txikitzeko, ez kartzinogenoak, bizitza iraunkorra 2 aldiz. sukaldari ohiko armarria. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Indar handia du, urradurarekiko erresistentzia ona ...\nJatetxea sukaldeko sukaldaria osagarriak lepoko buruak U501S0100A\nMarka IKUSI Produktuaren kodea U501S0100A Tamaina Tamaina bakarrean Hitz gakoak sukaldari osagarriak, lepoko buruak 65/35 oihalezko ehuna / GSM.235g Xinjiang Aksu kotoia luzeak, zulatu gabeak, ez txikitu gabeak, ez dira kartzinogenoak. sukaldari ohiko armarria. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Indar handia du, urradurarekiko erresistentzia ona ...\nJatetxea sukaldeko sukaldaria osagarriak lepoko buruak U503S0100A\nMarka IKUSI Produktuaren kodea U503S0100A Tamaina Tamaina bakarrean Hitz gakoak sukaldari osagarriak, lepoko buruak 65/35 poli / kotoia Ehuna GSM.235g Xinjiang Aksu kotoizko gerri luzea, ez zulatzeko, ez txikitzeko, ez kartzinogenorik, bizitza iraunkorra 2 aldiz baino. sukaldari ohiko armarria. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Indar handia du, urradurarekiko erresistentzia ona ...\nJatetxea sukaldeko sukaldaria osagarriak lepoko buruak U501S0200A\nMarka IKUSI Produktuaren kodea U501S0200A Tamaina Tamaina bakarrean Hitz gakoak sukaldari osagarriak, lepoko buruak 65/35 poli / kotoia Ehuna GSM.235g Xinjiang Aksu kotoizko gerri luzea, ez zulatzeko, ez txikitzeko, ez kartzinogenoak, bizitza iraunkorra 2 aldiz. sukaldari ohiko armarria. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Indar handia du, urradurarekiko erresistentzia ona ...\nJatetxea sukaldeko sukaldaria osagarriak lepoko buruak U503S0200A\nMarka IKUSI Produktuaren kodea U503S0200A Tamaina Tamaina bakarrean Hitz gakoak sukaldari osagarriak, lepoko buruak 65/35 poli / kotoia Ehuna GSM.235g Xinjiang Aksu kotoizko gerri luzea, ez zulatzeko, ez txikitzeko, ez kartzinogenorik, bizitza iraunkorra 2 aldiz. sukaldari ohiko armarria. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Indar handia du, urradurarekiko erresistentzia ona ...\nJatetxea sukaldeko sukaldaria osagarriak lepoko buruak U501S0400A\nMarka IKUSI Produktuaren kodea U501S0400A Tamaina Tamaina bakarrean Hitz gakoak sukaldariaren osagarriak, lepoko buruak 65/35 oihalezko oihala / GSM GS.235g Xinjiang Aksu kotoizko gerri luzea, ez zulatzeko, ez txikitzeko, ez kartzinogenoak, bizitza iraunkorra 2 aldiz baino. sukaldari ohiko armarria. Josteko haria Poliesterrezko haria ere indar handiko haria deitzen zaio. Normalean (bead argia) deitzen zaio. Higadurarekiko uzkurtze txikia eta egonkortasun kimiko egokia. Indar handia du, urradurarekiko erresistentzia ona ...\n© Copyright - 1995-2020: Eskubide guztiak erreserbatuta.


Antioko lanbro artean Ama Birjinaren pare\nAmaiur Aristi Arregi 2020/07/08\nZumarragara joaterako banekien ezin izango nituela dantzariak eliza barruan dantzan ikusi, Kanpoko irudiak jasotzera joan eta zera pentsatuko nuen nik Santa Isabeli dantzatu dion puntu bera dantzatuko zidala ezpata-dantzari batek. Ez ohiko egoera bizi izan da aurtengo uztailaren 2an Antion, ez fest...\n2003. urtetik dantzatzen du Kaxarranka Lekeition Asier Uskolak. 34 urtez dantzatu zuen Pedro Murelagaren eskutik jaso zuen erreleboa. Uskolak 18. aldiz dantzatu du aurten, adin nagusitasuna beraz dantzan. Kaxarranka nola dantzatzen den azalduz tutoriala grabatzeko eskaera egin diogu, baina erantzun...\nAurtengo Iruñeko Sanferminak bertan behera geratu badira ere, Dugunako dantzariek eta gaiteroek ez dute uztailaren 7ko egun berezia dantzatu eta jo gabe pasatzen utzi nahi izan. Trokeo-dantzak ematen dituzte Sanfermin egunez eta dantza sorta horretako makil-handienaren grabazioa sareratu dute, ...\nTuterako Alde Zaharrean ezin izan dute paloteadorik eman aurtengoan, baina bideo hau prestatu dute dantza zatitxo batzuekin eta propio sortutako bertsoekin. 2018an estreinatu zuten Alde Zaharreko paloteadoa eta aurten hirugarren aldiz plazaratzekoak ziren. Prestaketen erdi-erdian harrapatu ditu kon...\nGoiena: 2020/07/04 Tio Teronen Semeak taldearen 'Festamentua' ikuskizunarekin hasi dute 2020ko Udazabal ekimena\nBaleike: 2020/07/09 Ilunabarrean dantzan\nEl Diario Vasco: 2020/07/10 'OUT', danza y música para bailar la 'nueva libertad'\nNoticias de Navarra: 2020/07/03 La Pamplonesa y el Orféon Pamplones y Duguna abren la programación de verano de la Ciudadela\nGara: 2020/06/28 «He progresado con los años, pero lo que cambia es la mirada de los demás»\nBerria: 2020/07/08 Denaren eta izan zitekeenaren linboan\nPuntua: 2020/06/26 Ilargipeko amama dantzariak


Iñaki Garitano-k bere Tesia irakurri du\nLectura de la Tesis de Iñaki Garitano\nArrasateko Kanpuseko Berrikuntza Polo Garaiako Auditorioan egin zuen Iñaki Garitano Garitano-k bere doktore-tesiaren defentsa eta Bikain Cum Laude kalifikazioa lortu zuen. Gainera, Europako Doktore ai ... [+]\nArrasateko Kanpuseko Berrikuntza Polo Garaiako Auditorioan egin zuen Iñaki Garitano Garitano-k bere doktore-tesiaren defentsa eta Bikain Cum Laude kalifikazioa lortu zuen. Gainera, Europako Doktore aipamena jaso zuen. [-]\nEn el Auditorio del Polo de Innovación Garaia del Campus de Mondragon, Iñaki Garitano Garitano ha leído su tesis doctoral obteniendo la calificación de Sobresaliente Mención Cum Laude. Además ha obten ... [+]\nEn el Auditorio del Polo de Innovación Garaia del Campus de Mondragon, Iñaki Garitano Garitano ha leído su tesis doctoral obteniendo la calificación de Sobresaliente Mención Cum Laude. Además ha obtenido la mención Doctor Europeo. [-]


35. ALDIZKARIA - 2020ko otsailaren 20a\nAbenduaren 23ko 281/2015 Foru Dekretuaren bidez Vianako Printzea Kulturaren Saria arautzen da. Haren helburua da aintzat hartzea kulturaren edozein arlotan pertsona edo erakunde nabarmenek egindako lana, dela sorkuntzan, ikaskuntzan edo ikerkuntzan, dela kultura hedatu eta sustatzeko lanetan.\nForu dekretu horren 3. xedapena betetzeko, bidezko da Vianako Printzea Kulturaren Sariaren 2020ko edizioaren deialdia arautuko duten oinarriak onestea eta argitaratzea.\nHorrenbestez, Nafarroako Gobernuari eta Lehendakariari buruzko abenduaren 3ko 14/2004 Foru Legearen bidez eta Kultura eta Kirol Departamentuaren egitura organikoa ezartzen duen urriaren 30eko 273/2019 Foru Dekretuaren bidez esleitu dizkidaten ahalmenak erabiliz,\n1. Vianako Printzea Kulturaren Sariaren 2020ko edizioko oinarri arautzaileak onestea; foru agindu honen eranskinean ageri dira.\n2. Foru agindu hau eta eranskina Nafarroako Aldizkari Ofizialean argitaratzea, behar diren ondorioak izan ditzan.\n3. Foru agindu hau igortzea Kultura eta Kirol Departamentuko Idazkaritza Tekniko Nagusira eta Vianako Printzea Erakundea-Kultura Zuzendaritza Nagusira, behar diren ondorioak izan ditzan.\nIruñean, 2020ko otsailaren 12an.–Kultura eta Kiroleko kontseilaria, Rebeca Esnaola Bermejo.\n2020ko Vianako Printzea Kulturaren Sariaren oinarriak\n1.–2020ko Vianako Printzea Kulturaren Saria.\nVianako Printzea Kulturaren Sariaren helburua da aintzat hartzea kulturaren edozein arlotan pertsona edo erakunde nabarmenek egindako lana, dela sorkuntzan, ikaskuntzan edo ikerkuntzan, dela kultura hedatu eta sustatzeko lanetan.\n2.–Hautagaiak aurkezteko epea eta tokia.\n2.1. Proposamenak Kultura eta Kirol Departamentuko Idazkaritza Tekniko Nagusira igorriko dira (Navarrería kalea 39, 1.a; 31001 Iruña, Espainia), posta ziurtatuaren bidez, gutun-azalean 2020ko Vianako Printzea Kulturaren Sarirako dela adierazita. Mezularitza zerbitzuaren bidez igorriz gero, e-mail bat bidali beharko da premioprincipedeviana@navarra.es helbidera, eta igorpenaren berri eman beharko da, proposamenak aurkezteko epearen barnean.\nProposamenak, orobat, e-mail bidez ere aurkezten ahalko dira, premioprincipedeviana@navarra.es helbidean.\n2.2. Hautagaitzak aurkezteko epea oinarri hauek argitaratu eta biharamunean hasiko da, eta 2020ko martxoaren 31n bukatuko.\n3.1. Nafarroako Kulturaren eta Arteen Kontseiluko kideek eta edozein herrialdetako erakunde publikoek (gobernuak, ministerioak, udalak, unibertsitateak, akademiak, ikerketa zentroak, enbaxadak, kontsulatuak eta abar) aurkezten ahal dituzte hautagaiak, baita legez eratuta dauden edozein herrialdetako hezkuntza, kultur eta gizarte entitateek zein GKE-ek ere; orobat, erakundeak gonbidatutako pertsonalitateek.\n3.2. Saria norberarentzat edo norberak legez ordezkatzen dituen erakundeentzat eskatuz aurkezten diren hautagaitzak baztertu eginen dira.\n3.3. Sarirako hautagaitzak aurkezteak berekin dakar oinarri hauek goitik behera onartzea, baita epaimahaiak hartzen dituen erabaki guztiak ere.\n4.–Aurkeztu beharreko dokumentazioa.\n3. oinarrian aipatutako entitate edo pertsonek, hautagaia aurkezten dutenean, dokumentazio hau erantsiko dute:\na) Entitatearen nortasun juridikoa frogatzen duten datuak, edo proposamena egiten duten pertsonenak, honako hauek adierazita: izena, helbidea, telefonoa, web-orria (baldin badu), IFZ edo antzekoa, eta epaimahaiak gehiago jakin dezan egokitzat jotzen diren beste dokumentu batzuk.\nb) Merezimenduen eta ibilbide pertsonal edo profesionalaren laburpena (600 hitz gehienez), pertsona edo entitate hautagaia aurkezteko oinarri diren merezimendu aipagarriak jasotzen dituena.\nc) Beste edozein dokumentazio osagarri, alegatutako merezimenduak indartu eta egiaztatzeko.\n5.1. Sari honi buruzko beste edozein informaziotarako, Kultura eta Kirol Departamentuko Idazkaritza Nagusi Teknikora jo daiteke, telefono bidez (848 424 644) edo posta elektronikoaren helbidea baliatuz: premioprincipedeviana@navarra.es.\n5.2. Deialdia egiten duen entitatearen eskumena da, ez beste inorena, sariaren inguruan sortu edo planteatzen diren arazo guztiak ebaztea.\n6.–Epaimahaia, erabakia eta saria ematea.\n6.1. Nafarroako Kulturaren eta Arteen Kontseiluko kideek osatuko dute sariaren epaimahaia. Idazkariak, hizpidea duela baina botorik ez, epaimahaiari lagunduko dio bere zereginetan.\n6.2. Epaimahaiak aurkezten diren hautagaiak aztertuko ditu, eta, bakoitzaren merezimenduez gainera, hautagaiak Nafarroarekin duen lotura berezia ere baloratuko du.\n6.3. Nafarroako Kulturaren eta Arteen Kontseiluak eginen duen bilkuran, sarirako hautagaitzak proposatu dituzten Kontseiluko kideek eta entitateek, bidezkotzat jotzen badute, hitza har dezakete kasuan kasuko hautagaitzaren merezimenduak aldezteko.\n6.4. Bozketa. Lehen bozketa bat eginen da hautagaitza guztien artean, eta boto gehien lortzen duten bi hautagaitzekin bigarren bozketa-txanda bat eginen da, non boto gehien eskuratzen duena izanen den irabazle.\nKasua bada, berdinketak hausteko bozketak eginen dira lehenbiziko eta bigarren txandetan.\nHautagaitzetako batek botoen erdia gehi bat eskuratzen badu lehen bozketan, hura izanen da irabazle.\n6.5. Erabakia prentsaurreko batean jakinaraziko zaie hedabideei; aditzera emanen da zein entitatek edo pertsonak irabazi duen saria, edo, kasua bada, eman gabe gelditu dela.\n6.6. Nafarroako Gobernuak emanen du saria, foru dekretu baten bidez, epaimahaiak egindako proposamena ikusita.\n6.7. Saria jendaurrean emanen da, ekitaldi bat horretarako antolatuta, behar bezala iragarriko den egunean.\n7.–2020ko Vianako Printzea Kulturaren Sariaren zabalkundea egiteko proiektua.\nKultura eta Kirol Departamentuak, sarituarekin adosturik, lana zabaltzeko proiektu bat eginen du, gehienez ere 20.000 eurokoa, 2021eko gastuen aurrekontuan egoki den partidaren kargura. Halaber, 2020an zehar, jarduera programa batean parte hartuko du 2020ko Talentu Artistikoa Sustatzeko Sariaren irabazlearekin elkarlanean.\nOinarri hauen kontra, gora jotzeko errekurtsoa jartzen ahalko da, Nafarroako Gobernuari zuzendua, baita deialdia aplikatzeko egintzen kontra ere, Kultura eta Kiroleko kontseilariari zuzendua, hilabeteko epean, errekurtsoaren xedeko egintza argitaratu edo jakinarazi eta biharamunetik aurrera.\nIragarkiaren kodea: F2002165


Argitalpen data: 2018/06/21\nMDS 9000 Series Multilayer Director Switches\nCisco TelePresence Video Communication Server (VCS) Expressway\nCiscok hainbat produkturi buruzko 22 ahultasun argitaratu ditu, horietatik 5 larritasun kritikokoak, 19 larritasun altukoak eta 9 larritasun ertainekoak.\nCiscok erabiltzaileen eskura jarri ditu hainbat eguneraketa, kaltetutako produktuaren arabera. Hemendik jaits daitezke ahultasunak konpontzen dituzten eguneraketak:\nCisco Softwareko deskarga panela\nNX-API azpisistemaren autentifikazio moduluan sartzeko parametroetako balioztatze oker baten ondoriozko ahultasun batek ahalbidetu lezake autentifikaziorik gabeko urruneko erasotzaile batek aldatutako HTTP edo HTTPS pakete bat bidaltzea kaltetutako sistemaren kudeaketa interfazera, NX-API ezaugarria gaituta. Pakete horrek eragin lezake kodea exekutatzea root baimenekin. Ahultasun horretarako CVE-2018-0301 identifikatzailea erreserbatu da.\nCisco Fabric Services paketeetako goiburuetan balioen balioztatze ez aski batek eragindako ahultasunak autentifikaziorik gabeko urruneko erasotzaile bati ahalbidetu liezaioke aldatutako pakete bat sortzea eta kaltetutako gailura bidaltzea. Pakete horrek bufferra gainezkatzea lor lezake, kode arbitrarioa exekutatzea edo zerbitzua ukatzea (DoS) eraginez. Ahultasun horretarako CVE-2018-0308 identifikatzailea erreserbatu da.\nCisco Fabric Services osagaiaren ahultasun batek ahalbidetu lezake autentifikaziorik gabeko urruneko erasotzaile batek aldatutako pakete bat bidaltzea, eta bufferraren gainezkatzea edo bere gainirakurketa eragitea; horren ondorioz, memoriaren edukia irakurtzea, zerbitzua ukatzea (DoS) edo root baimeneko mailarekin kodea exekutatzea ahalbidetuz. Ahultasun horretarako CVE-2018-0304 identifikatzailea erreserbatu da.\nCisco Fabric Services paketeetako goiburuak prozesatzean balioztatze ez aski batek eragindako ahultasunak autentifikaziorik gabeko urruneko erasotzaile bati ahalbidetu liezaioke aldatutako pakete bat sortzea. Pakete hori prozesatzeak bufferra gainezkatzea eragin lezake, eta horrekin batera kode arbitrarioa exekutatzea eragin liteke. Ahultasun horretarako CVE-2018-0314 identifikatzailea erreserbatu da.\nCisco Fabric Services paketeetako goiburuak prozesatzean balioztatze ez aski batek eragindako ahultasunak autentifikaziorik gabeko urruneko erasotzaile bati ahalbidetu liezaioke aldatutako pakete bat sortzea. Pakete hori prozesatzeak bufferra gainezkatzea eragin lezake, eta horrekin batera kode arbitrarioa exekutatzea edo zerbitzua ukatzea (DoS) eragin liteke. Ahultasun horretarako CVE-2018-0312 identifikatzailea erreserbatu da.\nGainerako ahultasunetarako honako identifikatzaileak erreserbatu dira: CVE-2018-0307, CVE-2018-0291, CVE-2018-0293, CVE-2018-0292, CVE-2018-0295, CVE-2018-0294, CVE-2018-0330, CVE-2018-0331, CVE-2018-0311, CVE-2018-0310, CVE-2018-0306, CVE-2018-0313, CVE-2018-0299, CVE-2018-0309, CVE-2018-0298, CVE-2018-0302, CVE-2018-0303, CVE-2018-0305, CVE-2018-0300, CVE-2018-0358, CVE-2018-0363, CVE-2018-0364, CVE-2018-0337, CVE-2018-6242, CVE-2018-0365, CVE-2018-0362, CVE-2018-0359, CVE-2018-0373.


Jokoak of suge doan - Page 2\nJokoak of suge\nFamatua Snake joko Sonic estilo mahaikideak. Saiatu ahal duzun suge Handiena lortzeko.\nGozatu telefono mugikorren joko ospetsuena, gehien versioned garai guztietako joko bat, suge. jolastu zure ordenagailutik duzu telefonoaren pantaila bat, lehen telefono mugikorrak sartu. Gida suge nahiko azkar jasotzeko puntuak etortzen diren pantailan hormak edo suge beraren gorputza sakatuz gabe mugitzen.


Longueil - Wikipedia, entziklopedia askea.\nDidier LEDRAIT (2014-2020)\n49° 52′ 59″ N, 0° 56′ 56″ E / 49.883055555556°N,0.94888888888889°E / 49.883055555556; 0.94888888888889Koordenatuak: 49° 52′ 59″ N, 0° 56′ 56″ E / 49.883055555556°N,0.94888888888889°E / 49.883055555556; 0.94888888888889\nLe Bourg-Dun, Ouville-la-Rivière, Quiberville, Saint-Denis-d'Aclon, Sainte-Marguerite-sur-Mer eta Varengeville-sur-Mer\nLongueil Frantziako udalerria da, Seine-Maritime departamenduan dagoena, Normandia eskualdean. 2013an 550 biztanle zituen.\n2007an Longueil udalerrian erroldatutako biztanleak 550 ziren. Familiak 218 ziren, horien artean 48 pertsona bakarrekoak ziren (24 bakarrik bizi ziren gizonak eta 24 bakarrik bizi ziren emakumeak), 77 seme-alabarik gabeko familiak ziren, 77 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 271 etxebizitza zeuden, 217 familiaren etxebizitza nagusia ziren, 44 bigarren erresidentzia ziren eta 10 hutsik zeuden. Etxebizitza guzti hauek 267etxeak ziren. 217 etxebizitza nagusietatik 162 bere jabearen bizilekua ziren, 50 alokairuan okupaturik zeuden eta 5 doan lagata zeuden; 1ek gela bat zuen, 7 etxek bi zituzten, 35 etxek hiru zituzten, 76 etxek lau zituzten eta 98 etxek bost zituzten. 175 etxek euren parking plaza propioa zuten azpian. 109 etxetan ibilgailu bat zegoen eta 81 etxetan bat baino gehiago zituzten.\nLongueil udalerriko biztanleria-piramidea 2009an .\n2007an lan egiteko adina zuten pertsonak 344 ziren, horien artean 230 aktiboak ziren eta 114 inaktiboak ziren. 230 pertsona aktiboetatik 207 lanean zeuden (111 gizon eta 96 emakume) eta 23 langabezian zeuden (12 gizon eta 11 emakume). 114 pertsona inaktiboetatik 33 erretiraturik zeuden, 32 ikasten zeuden eta 49 "bestelako inaktibo" gisa sailkaturik zeuden.\n2009an Longueil udalerrian 211 unitate fiskal zeuden, 507 pertsonek osaturik. Pertsona bakoitzeko diru-sarrera fiskalaren mediana urteko 17.371 euro zen.\n2007an zeuden 29 komertzioetatik, 1 erauzte enpresa zen, 1 janari enpresa zen, 5 bestelako produktu industrialen fabrikazioko enpresak ziren, 8 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 1 finantziazio enpresa zen, 2 higiezinen enpresak ziren, 3 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 1 margolaria zen, 3 zurginak, 2 iturginak, 1 eraikuntza enpresa eta 1 ile apaindegia.\n2000. urtean Longueil udalerrian 13 nekazaritza-ustiategi zeuden, 546 hektarea erabiltzen.\nWikimedia Commonsen badira fitxategi gehiago, gai hau dutenak: Longueil


Patxi Trapero eta Iban Aranzabal sarelariak Web 2.0 ikasgaian - zertarako amestu...¿?\nPatxi Trapero eta Iban Aranzabal sarelariak Web 2.0 ikasgaian\nzertarako amestu...¿? | 2008-04-04 15:23\nPasa den martxoaren 14ean, bi sarelariren hitzaldia entzuteko aukera izan genuen Web 2.0 ikasgaian. Patxi Trapero blogaria eta Iban Aranzabal, Goienako komunikazioko arduraduna, izan genituen gonbidatu moduan ikasleoi interneten idazteko eta aritzeko gomendioak emanez.\nBiek zioten bloga edukitzeak esfortzu edo dedikazioa eskatzen zutela. Beraz, sarera igo baino lehen, testu prozesatzailean idaztea, euskara txukunean idaztea (batuan nahiz euskalkian) eta blog biziak egitea bezalako aholkuak eman zizkiguten.\nIban Aranzabal, Mondragon Unibertsitateko ikasle ohia, Goiena telebista, irrati eta egunkariak bateratzen dituen webguneaz arduratzen da. Orrialde interaktiboa izatea beharrezkoa zela zioen eta horretarako argazkiak eta animazioak sartzea gomendatzen zuen.\nLanbidez udaltzaina den Patxi Traperok, hasieratik irabazi zuen ikasleen arreta, bere blogean ikusgai dagoen marihuanaren istorioarekin. Bere bizipenetik kontatu zen hasierako anekdota, eta modu berean azaldu zuen berak sarearekin duen esperientzia. Berak hartzaileak kontuan hartu eta haiekin harremana izatea azpimarratzen zuen.\naranzabal iban patxi trapero


barren.eus - 'Biba Hasier!' ekimena egingo dute eguaztenean musika eskolan\n'Biba Hasier!' ekimena egingo dute eguaztenean musika eskolan\nArgitaratua: 2018-03-20 11:15\nBegia zulotik erakusketarekin hasi ziren barixakuan Hasier Etxeberriaren omenez Elgoibarko Izarrak antolatu dituen jarduerak. Eguazten honetan, hilaren 21ean, Biba Hasier! ekitaldia egingo dute musika eskolako auditoriumean.\n19:30ean hasita. Hasier Etxeberriak gertuko izan zituen lagunak gonbidatu dituzte Biba Hasier! ekitaldira, tartean Mikel Hernandez Abaitua idazlea, Joxerra Gartzia idazle, kazetari, publizista eta unibertsitate irakasle izandakoa eta Oier Arantzabal Hasierren azken proiektua izan zen Zuzeu atariko kazetaria. Zuhaitz Gurrutxaga elgoibartarrak ere azalduko ditu bere oroitzapenak. Ekitaldian, Etxeberriaren testuak irakurriko dituzte Urruzuno Literatur Taldean ibilitako elgoibartarrek eta zuzeneko musika jarriko dute Iban Urizar eta Aitor Nova herriko musikariek. Hori dena eta gehiago ere izango da, baina, Hasier Etxeberriaren akorduan egingo den ekitaldia. Elgoibarko Izarrak herritar guztiak gonbidatu nahi ditu Etxeberriaren oroimenezko ekitaldira, "Hasier ez dugulako ahaztu, eta ez dugulako ahaztu nahi".\nBARRENek zuzenean emango du ekitaldia streaming bidez, barren.eus webgunean.\n• Erakusketa martxoaren 28ra arte zabalik\nJoan den barixakuan inauguratu zuten Begia zulotik izeneko erakusketa Kultur Etxeko erakusketa gelan. Hilaren 28a bitartean egongo da zabalik, eta bertan, Aitor Etxeberria, Edu Arrillaga eta Joxe Ramon Elortzaren lanak egongo dira ikusgai, denak ere Hasier Etxeberriaren testuek lagunduta.\nElgoibarko Izarra Euskaltzaleon Topaguneak Elgoibarko Udaleko Kultura Sailak eta Etxepe enpresak lagunduta antolatu ditu Biba Hasier zikloko jarduerak.\n• Gehigarria BARRENen\nBARREN astekarian gehigarri berezia argitaratu genuen azken alean, 1069. zenbakian -PDF-.


Kalian gora kalian bera… II | baztango haizegoa\n« Kalian gora kalian bera…\nJavier Ziga. »\nOndarreko postarekin segituz, argazki batzuk igo dut, ikusteko benetan gauza pixket subrealista dela. Nola Joaquin Iriarte kaleko lanak haur eskola aurrian, eta haurrak barruan ain normal.\nBeheko solairuan zero eta 2 urte bitarteko haurrak daude, laneen pare-parean. Sarrera itxita (argazkitan ikusten den bezala) eta sarreran zegoen lorategitxoa (denbora ona egiten dueneean jolasten duten tokia) desagertu ondoren, gurasoek haurrak uzteko atzeko atetik (sukaldetara eta biltegietara daraman atea) sartu behar dira.\nJendea ez du ulerzen, nola ,haur eskolatik erran dutenez Urriaren 3an Baztango haur eskolako haurrak eraikin berrira pasatuko direla (hilabete bat baino gutxiago) nola ari dira kondizio hauetan lanean. Seguraski udaletxea eta enpresak hitzarmena izango zuten data hauetan asteko edo data hauetan hasi behar zela epe mugako datarako akitua egoteko ( ez sanzionatzeko) edo eztakizer edo badakizer….jakinez edo esperoan haur eskolako erikin berria akituta eta haurrak han egongo zirela.\nEztakit zergaitik izango den baina bai benetan bitxia, ilogikoa eta arraroa, ah! hori bai, haurrak pozik daude balkoiatik eta lehiotik ikusten dutenarekin, eskabadorak, tratoriak, dumperrak… ain haundiek eta ain urbil,\nHorrela izan , eta ez bazan sar dadila kalabazan!.


Beulah Louise Henry - Wikipedia, entziklopedia askea.\n1Haurtzaroa eta hezkuntza\nRaleigh, 1887ko irailaren 28a\n1973ko otsailaren 26a (85 urte)\nasmatzailea eta enpresaburua\nBeulah Louise Henry (Raleigh, Ipar Carolina, Estatu Batuak, 1887ko irailaren 28a - 1973ko otsailaren 26a) estatubatuar asmatzailea izan zen, 1930eko hamarkadan Lady Edison goitizenez ezaguna egindako asmakizun ugariengatik.   \nBere asmakizun aipagarrienak, bobina gabeko josteko makina eta izozkailua, izozki azkarrago eta izotz gastu txikiagoarekin egitea ahalbidetzen zuen izozkailua.  Bere bizitzan 49 patente eta 110 asmakizun garatu zituen. \nHaurtzaroa eta hezkuntza[aldatu | aldatu iturburu kodea]\nBeulah North Carolina jaio zen , Walter R. eta Beulah Henryren alaba W.W. Holden Ipar Carolinako gobernadorearen biloba zen eta Patrick Henryren ondorengo zuzena. 1909 eta 1912 artean North Carolina Presbyterian School eta Elizabeth College-n ikasi zuen Charlotte-n (Ipar Carolina), non bere lehenengo patenteak garatu zituen. \nAsmatzaile ibilbidea[aldatu | aldatu iturburu kodea]\nBeulah New Yorkera joan zen 1924an, eta han bi enpresa sortu zituen. Gainera, 1939 eta 1955 artean, asmatzaile gisa lan egin zuen Nicholas Machine Works enpresan eta baita bere asmakizunak erabili zituzten hainbat konpainientzako aholkulari ere, tartean Mergenthaler Linotype Company eta Nazioarteko Doll Company. New Yorken egon zen bitartean, hiriko gizarte zientifikoko kide izan zen; ez zen inoiz ezkondu. \nAsmakuntzak[aldatu | aldatu iturburu kodea]\nHenryren asmakizunen zerrenda partziala honako hau da: \nIzozki izozkailu makina (1912) \nHainbat koloretako aterkia (1924)\nAterki poltsa (1925)\nAterkia Korrikalarien Ezkutuko Eranskina (1926)\nUr kirolerako aparatuak (1927)\nPoodle-Dog panpina (1927)\nBola estalkia (1927)\nOinak estaltzekoa (1927)\n"Dolly Dips" haurrezko belakiak xaboiz beteak (1929)\n"Miss Illusion" kolorea aldatu eta begiak itxi zezakeen panpina (1929)\n"Henry" puzgarriak zigilatzeko gailua (1930)\nPuzgailuentzako Henry balbula (1931)\n"Protografoa" - idatzitako dokumentu baten lau kopia egiteko makina (1932)\nKate bikoitzeko josteko makina (1936)\nBobinik gabeko josteko makina (1940)\nElikadura eta Lerrokatze Gailua (1940)\nJosturak eta josteko metodoa (1941)\nJosteko makina (1941)\nSoinu artikulatuak ekoizteko gailua (1941)\nDuplex Soinu Ekoizlea (1944)\nGutun-azalak etengabe lotzeko modua(1952)\nPosta zuzeneko eta itzulerako gutun-azala (1962)\nAitorpenak[aldatu | aldatu iturburu kodea]\nBeulah L. Henry 2006ko Inventors National Hall of Fame- n sartu zen.\n↑ «Beulah Louise Henry, 1887 - 1973» web.archive.org 2007-04-21 (Noiz kontsultatua: 2020-10-18).\n↑ a b MIT Inventor of the Week page about Henry\n↑ a b c Autumn Stanley. (1993). Mothers and daughters of invention: notes for a revised history of technology. Scarecrow Press, Rutgers. p. 424. Google Books preview.\n↑ "Women Gaining In Patent Rolls." (Aug 11, 1940). New York Times pg. 39. "Women can also boast of a Lady Edison. She is Miss Buela Louise Henry of New York City."\n↑ Beulah Louise Henry (1887-1973) Mujeres con ciencia, 31 marzo 2017\n↑ Entry for Walter R. Henry, 1910 U.S. Census, Charlotte, North Carolina\n↑ (Ingelesez) «Inventions» ThoughtCo (Noiz kontsultatua: 2020-10-18).\nHenryren eta bere asmakizunen profila Stanleyren Mothers and Daughters of Invention (1993, Scarecrow Press; 1995, Rutgers University Press) liburuan agertzen da. 351–2.366-7.417, 420-26.\nIEEE Historia Zentroa Beula Louise Henryren Biografia\nMIT Astearen artxibategia Henryren inguruko asmatzailea\nBio argazki bat barne\nBizitza berritzaileak: emakume asmatzaileen historia arakatzen\nMultimedia: Category:Beulah Louise Henry\nAmeriketako Estatu Batuetako asmatzaileak\nAmeriketako Estatu Batuetako ingeniariak\nOrriaren azken aldaketa: 22 ekaina 2021, 15:23.


FUTURE LOVERS - Gayarre Antzokia\nOr. - urriak 25\nLa Tristura erreferentziazko taldea da antzezlaritza garaikiderako\nTaldea La Tristura Sortzailea Celso Giménez Aholkularitza eszenikoaeta gramaturgikoa Itsaso Arana, Violeta Gil Antzezleak Pablo Díaz, Manuel Egozkue, Gonzalo Herrero, Itziar Manero, Siro Ouro, Sara Toledo\nLa Tristura taldeak, bere proposamenen bidez, publikoaren oniritzia jaso du nazioartean. “Future lovers”, beharbada, Espainiako antzezlaritzan azken bi urteetan ekoitzi diren lan guztien artean proposamen hunkigarri eta erradikalena izango da. Sei gazte elkarrekin hitz egiten ari dira. Udako gau bat da eta hiri handi baten aldirietan daude. Lagun-talde bat dantzatzeko, hitz egin eta musuka aritzeko…\nTaller de creación con La Tristura, sábado 26 de octubre


OROKIETAKO MEDIATEKA: Bilera mixtoa\nIkas Komunitateen proiektuan murgildurik, aldian-aldian bilera mistoak egiten ditugu eskolaren kudeaketarako, non zuzendaritza, gela guztitako ordezkari bana, Guraso Elkarteko kide bat eta Jangelako arduraduna eta begiraleak parte hartzen duten.\n17-18 Ikasturteko lehen Bilera Mixtoa izan da gaur. Aulki bakoitza izendatuta dago norentzat den eta 1. mailako ordezkariak beti du ondoan 6.eko bat. Baita 2. mailakoak, 5.ekoa ere. Bere laguntzailea izango da, eta gelara doanean bileraren berri ematera ere, bertan izango du ikasle helduagokoa, azalpenak egiterakoan babesteko. Bular gainean nor bere izena zuen bakoitzak etiketa batean itsatsita aurkezpen gisa.\nAurkezpenaren ondoren bilera hauen helburua zein den argitu da eta datak finkatu dira. Bakoitzak bere koadernoan jarri ditu eta ondoren aurtengo txirrinaren melodia aztertzen hasi dira. Bakoitzak bere gelatik ekarri dituen eztabaidagaiak adierazi eta pozik agurtu dira\nPublicado por Orokieta en 16:57\nEtiquetas: Bizikidetza , ekintzak , Hezkidetza


Egoera txarreko bide publikoak [Herritar baten kexa] | Mondraberri Arrasateko Ataria\nHasiera Albisteak Egoera txarreko bide publikoak\nEgoera txarreko bide publikoak [Herritar baten kexa]\nIdazki honen bidez, iradokizun bat egin nahi diot Arrasateko Udalari, 2015ean Arrasaten onartutako Katalogoan jasotako bide publiko horiek berrikusteko eta erabiltzeko moduan mantentzeko; izan ere, gaur egun, kontserbazio-egoera txarrean daude, eta batzuek oztopoak dituzte igarobide askea oztopatzeko.\nOsiñaldetik Asuelarako 20055055EP bide publikoan mantentze-lanak egin behar dira Osiñalde baserritik gertu dagoen eremuan, AP-1 errepidearen azpitik igaroz (erantsitako argazkia) eta Asuelatik gertu dagoen goiko zatian, ibilgailuekin hondatuta.\nMoldaketa batzuk ere behar dira, hala nola Arangurenetik Bakuera 20055057EP (moztuta dago), Tokialaitik Mandoainera 20055050EP (moztuta eta hesiarekin dago), Lauaxetatik Naparrenera 20055023EP (hesiarekin).


65 urtetik gorako herritarren beharrak ezagutzeko telefono deiak egin dizkiegu — Debako udala\n65 eta 77 urte bitarteko taldean, laguntza eskatu duten gutxiek, gehienak ongi daude eta bestela ere badute inguruan familia edo zeinek lagundu, botikak eta oinarrizko lehengaiak erosi eta etxera eramateko egin dute. Proposatu zaie tarteka telefono deia jasotzea eta batzuei horrela egingo zaie.\nGuztira 287 familia/daude 77 urtetik gorakoak. 135ek ez dute laguntza edo jarraipenik behar, eta berriro deitzea nahi zuten galdetu zaienean ezetz erantzun dute, familiarekin moldatzen direlako. Horiei guztiei zaintzako zerbitzuaren berri eta telefonoa eman zaie.\nBeraz, beste 137 familien jarraipen zuzena egiten ari dira udal langileak, bakarrik bizi direnak edo etxeko guztiak 77tik gorakoak direnak; kasuren batean izan daiteke etxean pertsona gazteagoa egotea baina egoera bereziren batengatik jarraipena egin behar izatea.\n53 etxetara astean behin deitzen da, 44 etxetara astean bitan, 18 etxetara astean hirutan eta 22 etxetara egunero deitzen ari dira, bakoitzaren behar eta nahien arabera.


Bera eta beste bat\nGorka Erostarbe 2005-12-10\nANARI Bera eta beste bat\nEdo; beste bat eta bera. Anari berri bat, betikoa izateari utzi gabe. Edo betikoa, berria izateari uko egin gabe. Betiko letra eta giro intimistak galdu gabe, doinu rockzaleagoa, elektrikoagoa dakar Zebra-k (Metak), bere ibilbidean “muga bat” ezarri eta bide berrietarako leiho bat irekiz.\n“Bidea” eta “kontzeptua” hitzak sarri aipatu ditu elkarrizketan zehar. Erditze “gogorra” izan du Anari Alberdik (Azkoitia, Gipuzkoa, 1970). Denbora behar izan baitu “bidea eta kontzeptua topatzeko”. Baina, aurkitu du, eta Inoren Ero Ni-ko hiru musikariak alboan izanda –Borja (gitarra), Drake (baxua) eta Mikel Abrego (bateria)– ohiko sentsibilitadez eta intentsitatez, doinu eta soinu zertzelada berriez, eta elkarren artean loturiko ideiaz osaturiko diskoa eman du argitara. Perla bat etapa bati amaiera emateko.\nBost urte igaro dira Habiak bakarkako bigarren diskoa kaleratu zenuenetik. Aurrez pentsaturiko erabakia izan da epe hori, edota, kantuek, sortze prozesuak berak eraman zaitu denbora tarte hori hartzera?\nHabiak diskoarekin mordoa jo genuen. Ia bi urtera iritsi zen bira. Gero, bakarrik egin nuen beste bira handi samar bat. Beti nago zerbait egiten, konposatzen, idazten, baina bidea argi ikusi beharra nuen berriro grabatzen hasi aurretik. Iaz grabatzea ere planteatu nuen, baina ez nuen argi ikusten. Beste zerbait behar nuen. Kantu asko egiten dituzu, eta nondik jo aukeratu behar izaten da. Grabatzen hasteko behar izaten dut kontzeptu bat harrapatzea, bidea zabalduko didan kantu bat topatzea. Uste dut iazko udan-edo jakin nuela Zebra izango zela abesti hori. Hark ireki zidan bidea, eta uste dut inoiz baino disko kontzeptualagoa egin dudala. Hartu dut lizentziatxo bat abesti bateko esaldi edo ideia bat hurrengo batean ere erabiltzeko. Diskoko azken kantuak letra guztiak biltzen ditu gainera.\nZebra kantuak ematen dio izenburua diskoari. Zuria eta beltza dikotomiaren ingurukoa. Gizakiaren kontraesanen adierazgarri?\nIdeia zenbait behin eta berriro ageri dira: gorantz erori, behera igo, zuria eta beltza ... Irudi horiek gustatzen zaizkit. Zuria eta beltza, eta beltza eta zuriaren arteko joko hori. Gure eta besteen kontraesanak agertzen dira, eta badago pesimismo bat, baina bizirauteari egindako disko bat da. Inoiz baino letra gogorragoak dauzka, baina zenbait pasartetan argi gehiago ere badu.\nGeldi ez zara egon denbora honetan, ordea. Gailürekin, Pettirekin edota Lisabörekin lankidetzak egin dituzu. Baliagarriak izan zaizkizu?\nBai, asko gustatzen zait beste talde batzuekin jotzea ere. Luxu bat da. Esaterako, Pettirekin egin nuen disko laburrak aukera eman zidan jarraitu beharreko bidea topatzeko.\nHabiak lana egitean aipatu zenuen talde lana sendotu egin zela. Susmoa dugu Zebra-n ere oso garrantzitsua izan dela Borja, Drake eta Abrego hirukoteak egindako lana.\nBai, horrela da. Zenbait pasartetan nabarmena da Inoren Ero Ni-ren ukitua. Inoiz baino gehiago izan dira eurak direna. Inoiz baino gehiago nahastu gara taldea eta ni. Lehen, Anariren esparruan gehiago barneratu behar izaten zuten. Oraingoan, aldiz, bion giroak nahastu dira, eta oso ondo nahastu gainera. Borjak beste ahaire bat eman dio gitarrari. Beste leku batzuetara eraman gaitu, nik maite dudan beste musika batera, Sonic Youth... Izugarrizkoa izan da egin duten lana. Kantu bat hartu eta asko landu dute. Beraien eta nire disko bat da. Disko honetan oso argi nuen beste zerbait egin nahi nuela, txeloa ez nuela erabili nahi, nahiz eta oso gustukoa izan. Esparru horretan egonda nago, eta hortik atera nahi nuen. Rocka mordoa gustatzen zait, eta neure burua oso natural sentitu dut lan honetan.\nLan elektrikoago eta rockzaleagoa izanagatik, giro intimista intentsoak ez dira galdu.\nEz du zertan gainera. Uste dut badagoela oso giro intimista azaltzea rockaren bidez. Gurean badaude hori egin dutenak: Ruper Ordorika, Xabier Montoia, Hertzainak-en bigarren diskoa, Itoiz... Sarri erlazionatu izan naute beste musika mota batekin, agian txeloa eta esku-soinua erabili izan ditudalako. Uste dut disko honek neure lekuan jarri nauela. Horrez gain, Habiak diskoan ez zegoen batere haizerik. Honetan aldiz, kristoren haizea dago, nire ahotsa eta taldearen artean, euren hardcore oinarriagatik, segur aski. Akaso, norbaitentzat hor galdu egingo da zerbait, baina niri gustatu egiten zait ahotseko arnasak entzutea, esaterako. Nire irakaspen handienetako bat izan da disko honetan.\nLetra guztiak zureak dira kasu honetan. Beti egin izan diezu keinu beste zenbait idazleri zure hitzetan. Oraingoan ere bai?\nZebra izenburua dator Joseba Sarrionandiak liburu batean egiten duen aipamenetik. Ez da berea ipuina, baina berak jaso egiten du liburu batean: Norbait zebra bati hurbildu eta galdetzen omen dio: “Zu zer zara zuria marra beltzekin, edo beltza marra zuriekin?” Joko hori asko gustatu zitzaidan. Esaterako, zer naiz pertsona alai bat egun tristearekin, edo pertsona triste bat egun alaiarekin... eta Zebra kantuak ondo islatzen du nire bizitzako une hau. Horretaz gain, Sandor Marairen La mujer justa-k lagundu zidan Naufragoak kantuko letra idazten, harremanen ingurukoa.\nGainerako hitzak zeure-zeureak. Zure ahotik zuzenean esan nahi izan dituzu gauzak oraingoan?\nBai. Disko hau oso neurea da. Egin ditudanetatik neureena. Dagoen dena dagoen lekuan dago hortxe egon behar duelako. Asko idatzi dut. Aukeraketa lan handia dago. Elkar lotuta daude hitzak eta ideiak eta kostatu zitzaidan letra guztiak erabat idazten bukatzea.\nDenbora igaro da aurreko lanetik, baina, kezka bertsuak ote dituzun agertzen dute letrek. Edo aldatu dira zure obsesioak?\nEz, nitaz hitz egiten dute letrek. Inoiz baino gehiago. Ni eta nire inguruneaz.\n(H)egoak eta Harresia kantuetan ahotsarekin jolasean aritu zarela iruditu zaigu.\nBai, badago halako zerbait. Harresia kantuan akaso ez horrenbeste. Harresia-n gehiago dago tratamendua. Baina, bai saiatu naiz zerbait aldatzen, eta adibide garbiena (H)egoak da. Salto bat izan da. Kantu hori eginda nuen. Gitarra oso Fugazi-rena zuen. Eta Borjak gainetik sartu zion erabat Sonic Youthen gitarra bat. Hasieran , ahots tradizional eta konbentzional batez abestu nuen. Abestia ezabatu egiten zuen, hain gitarra ederra izanda… Behin abestia grabatua zegoela, txantxetan, hasi nintzen beste modu batera abesten. Gustatu eta holaxe egin genuen. Gero, Atom Rhunbako Robert etorri zen eta koro bat sartu zuen, eta baita gitarra detaile bat. Beste diskoetan baino lehorrago kantatu dut oro har. Niregan ohikoak ziren hainbat ahoskera berezi kendu egin ditut, taldekideek jada ez didatelako uzten (kar, kar...).\nDesertua kantuko giroa gainontzekoengandik desberdina da. Izenburuari ondo egokitzen zaion giroa du.\nAbesti horrek asko du Calexicotik. Hasieran, Calexicoren antz handiegia hartzen genion. Calexico ez zen beste zerbait egiteko kapaz ez bagina ez genuela sartuko pentsatu genuen. Pixkana, ordea, konplexu hori kentzen joan ginen. Kantu polita da, eta gainera, Calexicok ez du ezer asmatu. Calexicok baino lehenago Migalak egiten zuen hori, esaterako, edo Ennio Morriconek. Gainera, gonbidatu bezala Audienceko Gaizka eta Hannot eta Xabier Erkizia ditu abesti horrek. Bakoitzaren barne desertuaren metafora azaltzen dute hitzek eta gustatu zitzaigun. Egin behar genuela erabaki genuen.\nTalde sendoa duzula aipatu dugu. Kolaboratzaile taldea ere aparta da.\nBai, luxu bat da. Musikaren arloan, Audienceko Gaizka eta Hannot, Xabier Erkizia, Atom Rhumbako Rober eta Amodioko Jabi izan ditugu. Horrez gain, Iñigo Aranbarrik lagundu dit hitzak orraztu eta laztantzen, Xabier Gantzarainek egin du diseinua, eta Galder Izagirrek egin ditu argazkiak. Musika aitzakia ederra da jendea ezagutzeko eta lagunak egiteko. Eta, neurri handi batean bada neure identifikazioen aitorpen moduko bat. Esaterako, Audiencekoak ez nituen ezagutzen. Badirudi euskaraz eta ingelesez kantatzen dutenek ezin dutela loturarik eduki. Eta, ziur aski, nik lotura handiagoa izango dut Audiencekin euskaraz abesten duten askorekin baino. Eta, aipatzekoa da Roberrek euskaraz kantatzeko egin duen ahalegina. Euskaraz ikasten ari da. Nik ingelesez abestu nuen Atom Rhumbaren remixen bilduman, eta orain berak euskaraz.\nLaudorio ugari jaso zenuen Habiak lanarekin. Horrek beldurrik eragin al dizu kantu berriak sortzerako orduan?\nEragiten du presio bat, baina presio horrek bultzatu nau nik argi nuen zerbait egitera. Sormenean dabilenak ezinbestekoa du arriskatzea. Habiak-ek laudorio asko jaso zituen, baina hasieran jende asko geratu zen hotz. Jende askorentzat disko hartako soinua bola baten modukoa zen, dena tonu baxukoa eta itxia. Baina, orduan huraxe nahi nuen eta halaxe egin. Orain, ez nuke horrela egingo. Beste zerbait behar nuen. Azkenean, une bakoitzean bizi duzunak lotura du kantuekin, eta gaur lasai nago: badakit ni naizela hau, eta hori da garrantzitsuena. Ondo ateratzen bada, askoz ere handiagoa izango da poza, eta gaizki ateratzen bada... ba hurrengoan asmatuko dugu.\nBost urteko denboraldi hau erabili duzu musika gehiago entzuteko, xurgatzeko, edota deskonektatzeko, haizea hartzeko?\nAdin kontua izango da akaso, baina pasatu zait obsesio hori, aldizkari espezializatu bat erosi eta han agertzen diren ia disko denak entzun arte onik ez izatearena. Zortez, musika asko entzuten duen jendea daukat inguruan, eta beti pasatu izan dizkidate gauzak. Sortze prozesuan sartzen naizenean, musika asko entzuteari utzi egiten diot. Baina gustukoak ditudanak entzun egiten ditut. Bost urte denbora asko da, baina azkenaldian gehien entzun dudana Antony and The Johnsons izan da. Horrez gain, beti entzuten ditut gustuko talde batzuk; Wilco, Lehonard Cohen, Tom Waits, Neil Young... Sonic Youthen azkena ere asko gustatu zait. Eta azken urteotako deskubrimendu handi bat Bob Marley izan da. Entzun bai, baina kasu handirik ez nion egina eta asko gustatu zait. Nire ingurukoei esaten diet reggae-dub disko bat egingo nukeela, eta barre egiten dute, baina ikusiko dugu...\nEta begirale moduan, kanpotik nola ikusi duzu euskal musikagintzaren jarduna?\nEz dakit, egia esan... Kontzertuetara ez naiz sarri-sarri ere joaten, Euskadi Gaztea eta tankerakoak ezin ditut entzun ere egin... Zer dagoen ere ez dakit ondo. Gauza interesgarriak badira. Petti, Xabier Montoia, Kuraia asko gustatzen zaidan taldea da. Berri Txarrak-en azken diskoa izugarri gustatu zait. Zuraren lana ere gustatu zait. Xabi Strubellek lan polita egin du, eta oraindik ere gehiago eman dezakeela uste dut.\nUrte batzuk badaramatzazu musikaren munduan. Musikatik lortu nahi zenuena lortu al duzu?\nBai, lortu dut, eta dudarik gabe gainera. Eta, badaukat sentsazio bat zerbait bukatu izanarena. Ez dut esango banoala... gogo handia daukat-eta disko honekin kontzertuetan hasteko. Baina, bai iritsi naiz muga batera. Nire streap-tease pertsonalarekin aspertu egin naiz jada, goraino egin naiz. Eta, pentsatzen dut, zerbait egitekotan zerbait desberdina egin beharko nukeela, benetan desberdina. Gogoa daukat neure burutik ateratzeko, ni, ni-zu, gu… horrekin ni neu nekatu egin naiz. Eta ni nekatu banaiz ba... pentsa besteak.\nZer ez dakigu, beraz, baina zerbait berria espero beharko dugu Anaritaz?\nEdo igual ezer ere ez. Ez dakit... ze akaso hori pentsatzen dut, diskoa grabatzean izaten den betekadarengatik, baina ziur aski zerbait berria beharko du izan. Letraren bat badut idatzia jada, akaso sozialagoa, nire zilbor-zulotik atera eta perimetro gehiagorekin egindako zerbait, baina ez dakit, kontzeptu egokia topatu behar dut. Ea aurkitzen dudan. Beno, kantuak egiteko gai naizela badakit, ea beste zerbait egiteko gai garen edo...\nDiskoak, Anariren hitzetan\nAnari (1997, Esan Ozenki):\n“Ezustea niretzat lehen-lehenik, eta ezustea besteentzat ere. Erabat bihotzez egindako diskoa, gehiegi pentsatzeke. Atrebentzia dauka. Ez nekien zergatik idazten nuen idazten nuena eta zergatik kantatzen nuen kantatzen nuen moduan. Jaso nuena oso polita izan zen. Orduan, asko sinisten nuen kantu haietan. Musikaren munduan sentitzen nintzen etorri-berri, eta besteengandik apur bat urruti. Beti eduki nahi izan dut amateur puntu hori”.\nHabiak (2000, Esan Ozenki):\n“Oso argi nuen zer egin nahi nuen. Buruan entzuna nuen disko hura, eta instrumentazioaren alde egin nuen. Taldearekin hasi nintzen Lehenengo aldiz letrei ere gehiago eskatu nien. Lehen diskoko letra zenbait jada ez zitzaizkidan gustatzen. Kuriosoa da, nola sarri musika ez den zaharkitzen eta letrak aldiz bai. Askoz gehiago pentsatutako disko bat da. Zenbait kantu asko gustatzen zaizkit oraindik, beste batzuk ez hainbeste”.\nZebra (2005, Metak):\n“Gehien kosta zaidan diskoa. Zesareaz sortutakoa eta hala ere tira egin behar... Lehen diskoa konturatzeke iritsi zen; bigarrenak ere bazuen etorri bat, eta hau kostatu egin zait. Diskoa preparatzen hasi nintzenean ez nuen gogorik diskoa egiteko; banekien exorzismo parte bat bazegoela, begiratu nahi ez nuen leku batzuetara begiratu behar nuela... Bertigorik handiena eman didan diskoa da, baina gustatu zait erronka. Gustatzen baitzait arriskuak hartzea. Gustura nago”.\n2005-2006, ABENDUA – URTARRILA\nBidehuts plataformaren udazken-neguko nobedadeakBerriak\nBIDEhUTS, 3. URTEA Artikuluak\nWILLIS DRUMMOND, SAYONARA BABY!Berriak\n"A ala B", Willis Drummond taldearen berriaBerriak\nAdio 2012 urteari Bidehutseko taldeen eskutikBerriak\nA, B, D, E…Elkarrizketak\nBideHuts Durangoko AzokanBerriak


'Elkartuta, infinituraino!' hel daitezkeela irudikatu dute martxoaren 8ko mobilizazioetan\nArgitaratua: 2022-03-08 22:11\nGaur goizeko manifestazioan moduan, martxoaren 8ko arratsaldeko mobilizazioetan ere ehunka herritar irten dira kaleak eta plazak borroka feministaz betetzera.\nBisita gidatua eta solasaldia Mendia Emakumetasunetik argazki erakusketan barneratzeko\nArgitaratua: 2022-03-08 16:41\nJoan den astelehenetik ikusgai dago 'Mendia emakumetasunetik' izeneko erakusketa, Elgoibarko Kultur Etxeko erakusketa gelan. Argazkiko protagonistetako batzuek solasaldia egingo dute eguen honetan, martxoaren 10ean.\nBIDEOA: Gerrak ireki zizkien fabriketako ateak emakumeei\nArgitaratua: 2022-03-08 16:04\nEmakume beharginen omenezko bideoa zabaldu du Makina Erremintaren Museoak gaur, Emakumeen Nazioarteko Egunean.\nSei kilometroko entrenamendu saio berezia egin zuten Elgoibarko Master Igeri Taldekoek Donostian\nArgitaratua: 2022-03-08 14:41\nUrtean behin Donostiako Paco Yoldi igerilekura irteera antolatzen dute Elgoibarko Master Igeri Taldeko kideek, 50 metroko igerilekuan entrenamendu saioa egin ahal izateko.\nElgoibarko hizkuntz aniztasuna aztergai izango du Gotzon Garate bekaren laugarren deialdiak\nArgitaratua: 2022-03-08 14:06\nElgoibarko Udalak Gotzon Garate bekaren deialdia jarri du abian eta ikerketarako gaia honako hau izango da: hizkuntza aniztasuna Elgoibarren: jatorri atzerritarreko bizilagunak eta euskara.\nMartxoak 8: Aldarripakenez bete dituzte kaleak eta plazak goizean goizetik\nArgitaratua: 2022-03-08 13:18\n'Zapaltzen gaituen sistemari sua. Antolakuntza feminista gure garra' lelopean, kaleak eta plazak borroka feministaz betetzeko deia egin du gaurko Euskal Herriko Mugimendu Feministak. Deiarekin bat eginez, gazteek hartu dituzte goizean Elgoibarko kaleak.\nUdalbus zerbitzua ordainpekoa izango da eguaztenetik aurrera\nArgitaratua: 2022-03-07 18:04\nHerri barruan autobus zerbitzua ematen duen Udalbus zerbitzua ordainpekoa izango da martxoaren 9tik aurrera.\nHerri barruko garraio zerbitzuaren prezioa bateratzeko plana osatu du Elgoibarko Udalak\nArgitaratua: 2022-03-07 17:27\nLurraldebuseko autobusetan eta Euskotreneko trenetan herri barruan dauden geltokien artean egindako bidaiak, Mugi txartelarekin ordaindutakoak, diruz lagunduko ditu Udalak.\nBatxilergoko ikasleek gauzatu duten 'Me too' proiektua aurkeztuko dute Martxo morea egitasmoan\nArgitaratua: 2022-03-07 14:51\nHausnarketarako espazioak sortzeko helburuarekin antolatu du 'Martxo morea' egitasmoa Narrutsikek, Elgoibarko Emakume Feministen taldeak.\nBerdintasunaren aldeko martxa egingo dute Mendaron martxoaren 8an\nArgitaratua: 2022-03-07 13:26\nMendaroko Tratu Onen Aldeko Taldeak berdintasunaren aldeko martxa antolatu du martxoaren 8rako.\nJoseba Irazoki musikariak 'Master Class' irekia emango du eguaztenean\nArgitaratua: 2022-03-07 12:21\nElgoibarko Musikarien Elkarteak (EME) antolatuta, master classa emango du Joseba Irazokik eguazten honetan, martxoaren 9an. Saioa irekia eta doakoa da.\nIvan Morales eta Gaizka Trinidad gailendu dira Euskal Herriko Mus Txapelketaren Elgoibarko kanporaketan\nArgitaratua: 2022-03-07 10:55\nEuskal Herriko XIII. Mus Txapelketako kanporaketa jokatu zuten zapatuan Tantaka tabernan eta bi bikote elgoibartar sailkatu dira Gipuzkoako txapelketarako. Mendaron datorren zapatuan jokatuko dute kanporaketa.\n‘Feminismoa: elkar zain dezagun’ hitzaldia antolatu dute gazteentzako\nArgitaratua: 2022-03-06 12:03\nTREBA Gurasoak ekimenak eta Elgoibarko Udalak 18 eta 30 urte bitarteko gazteentzako ‘Feminismoa: elkar zain gaitezen’ hitzaldia antolatu dute, euskaraz, datorren martxoaren 9rako.\nArgitaratua: 2022-03-05 12:25\nElgoibar eta Eibar batzen dituen bidegorria itxita egongo da aste hasieran, Elgoibar eta Maltzaga artean.\nZumarragako musika banda zuzenduko du Iñigo Cearsolok domekan\nArgitaratua: 2022-03-05 11:07\n2020an hasi zuen Iñigo Cearsolok Zumarragako musika bandako zuzendari izateko prozesua, eta domeka honetan egingo du azken proba.\n'Printzesa ausarta' ipuina kontatu die Eulali Morenok eskola-umeei\nArgitaratua: 2022-03-05 10:32\nErreminta Makinaren Museoak ipuinkontalari saioak antolatu ditu Martxoaren 8aren harira, Herri Eskola eta Ikastolarekin elkarlanean, eta Udalaren laguntzaz.\nUrrezko hiru domina Paula Calvorentzat Euskal Herriko infantil mailako igeriketa txapelketan\nArgitaratua: 2022-03-04 17:14\nInfantil mailako Neguko Euskal Herriko Txapelketan parte hartu zuen Paula Calvo igerilari elgoibartarrak, eta urrezko hiru domina eskuratu zituen.\nMerkatariek atari aurrera atera dituzte euren salgaiak\nArgitaratua: 2022-03-04 16:09\nTxantxakua Merkatari Elkarteak antolatutako Stock kale azoka egiten ari dira, gaur eta bihar, herriko kaleetan.\nZine ordutegi berria, barikuetan\nArgitaratua: 2022-03-04 15:39\nElgoibarko Udaleko Kultura Sailak barikuetako zine emanaldiaren ordutegia bi ordu aurreratzea erabaki du.\nEmakumearen Nazioarteko Eguna ospatzeko antolatu dituzten ekintzen berri eman du Mendaroko Udalak\nArgitaratua: 2022-03-04 15:16\nMendaroko Udalak programazio berezia antolatu du datorren martxoaren 8ko Emakumearen Nazioarteko Eguna dela eta. Egun berezi horren aurretik zein ondoren burutuko dira ekintzak, eta parte hartzea irekia da.\n‘Yulen, 100 urte’ liburuaren 200 ale gehiago argitaratu dituzte\nArgitaratua: 2022-03-04 14:46\n‘Yulen, 100 urte’ liburuaren 200 ale argitaratu zituen Elgoibarko Udalak, eta berehala agortu ziren. Herritarren interesa ikusirik, beste liburu sorta bat kaleratu dute, 200 ale gehiago.\nManolo Zabala hil da, Elgoibarko Izarrako presidente izandakoa\nArgitaratua: 2022-03-04 12:53\nAtzo hil zen Manolo Zabala, 92 urte zituela, eta haren aldeko elizkizuna gaur, barikua, izango da San Bartolome parrokian, 19:00etan. 1974an izan zen Elgoibarko Izarrako presidente, eta horren harira, elkarrizketa egin zitzaion 2014an Euskaldunak Elgoibarren liburuan.\nElgoibar ere "ukitzen" du Karakaten ipini nahi duten parke eolikoak Euskal Herriko Aldizkari Ofizialean argitaratutakoaren arabera\nArgitaratua: 2022-03-04 12:35\nKarakate parke eolikorako aurretiaz aurkeztutako administrazio-baimenaren eskaera argitaratu dute gaur Euskal Herriko Aldizkari Ofizialean (EHAA). Elgoibarko Udalak adierazi du gaia gertutik jarraitzen ari direla.\nKontzertua emango du Sustrai akordeoi taldeak bihar\nSan Lazaroko egoiliarrek jaso dituzte IMHko ikasleek diseinatu eta fabrikatu dituzten jolasak\nOlaizagako rokodromoa berritzeko lanak hasiko dituzte


Aldi baterako - Pantaila Globala - San Telmo Museoa\nErakusketa, plataforma birtuala, elkar sorkuntza proiektua\nBideo bat sortu, PANTAILA Globala erakusketan parte hartu http://pantallaglobal.cccb.org/eu/participa ta 60. Donostiako Nazioarteko Zinemaldiarako sarrerak lortu.\nBideoak San Telmo Museoan ekainaren 30etik irailaren 30era bitartean ikusgai egongo den erakusketako parte izango dira.\n2012ko ekainaren 30etik irailaren 30era San Telmo Museoak Pantaila Globala erakusketa aurkezten du. Gilles Lipovetsky eta Jean Serroy-ren izen bereko liburuan oinarritua, bi egileek eta Andrés Hispano komisariatua. Erakusketa San Telmo Museoak eta CCCB (Centre de Cultura Contemporània de Barcelona).\nPantaila Globalaren helburua pantailaren boterearen alderdi guztiak erakustea da: sedukzioa, ikuskizuna, arketipoen eta ereduen sorkuntza, informazioa, elkarreragina, zaintza... Aurrerapen teknologikoei esker, botere horiek berritu egiten dira hasierako formatutik abiatuta, hots, zinema-pantaila handitik abiatuta, gaur egungo pantaila ugarietara iritsi arte. Pantailak nonahi eta noiznahi ditugu, eta dena ikusteko eta egiteko aukera ematen dute.\nPantaila Globala-ri buruz informazio gehiago\nPantaila Globala on-line proiektua\nBisitariak 150 metroko zerrenda moduko pantaila handi bat aurkituko du San Telmon. Pantaila horretan, komisarioek proposatutako diskurtsoari jarraitu ahal izango dio. Gelak goitik behera zeharkatzen dituen ikus-entzunezko strip bat dela esan daiteke. Pantaila luze horren aurrean, kontraeremua dago, hots, erabiltzaileen ikus-entzunezko erantzuna.\nZine izarretatik hasi eta, telebistako izarretatik pasatuz, you-tube-ko eta komunikabide digitaletako ego-star-etaraino.\nGertaeratan beraietan eta gure historiaren ikuspegian eragina izan duten gertaera historiko ezberdinen irudiak.\nPantailak diskurtso politikoaren zerbitzuan.\nKirola ikuskizun globalizatu eta bizitza sozialaren metafora gisa.\nMerkatuaren zerbitzura dauden pantailak, arketipo berriak sortuz, bizitza onari buruzko ideala hedatuz eta kontsumoaren zibilizazioa sortzea lagunduz.\nPantaila mugak gaindituz, sekulan nahikoa ez den ugaltze esponentzial batean .\nBideozaintza sistema ezberdinek, espioitza abioiek, GPSak, google maps-ek, gorputz eskanerrek... hiritarren askastasun publiko eta pribatuak mehatxatzen dituzte.\nBenetazkoa dirudien fikziozko mundu batean sartzeak, jokalaria bere burua deskubritzea darama, bizitza paralelo bat bizitzeko aukera emanaz.\nParte-hartzaileek Pantaila Globalaren plataforma birtualaren web-orritik bidaltzen dituzten ikus-entzunezko lanez osatuta dago kontraeremua. Lan horiek erakusketa presentzialean txertatzen dira.\nParte-hartu eta Zinemaldiarako sarrerak lortu\nParte-hartzea sustatzeko eta saritzeko, lehiaketa bat jarri da abian. Lehiaketa horretan, kontraeremurako jasotako bideo guztiek hartuko dute parte (kontraeremua abian jarri zenetik –2011ko urritik– datorren irailaren 5era arte jasotakoek, hain zuzen ere).


2018ko abuztuaren 15a, asteazkena | Ordua Euskal Herrian 06:42:37\nEdesaren Garagartzako planta.\nHain justu, gaur-aurkoz, Eusko Jaurlaritzako zein Fagor Taldeko inork ez du baieztatu Edesa Industrialen etorkizuna negoziatzeko mahai horretan egongo direnik. "Jaurlaritza ahoz gonbidatu genuen mahaira, eta erantzun zuzenik ez dugu jaso, bakarrik komunikabideetan azaldu dena dakigu, esanez, ez direla egongo. Orain formalki egin diegu gonbidapena. Eta ez dugu erantzunik jaso. Hala ere, uste dugu Jaurlaritza mahai horretan egon egin beharko litzatekeela Industria politika bere gain dagoelako. Eta finantzazio bideak lortzeko, balizko proiektu berria bermatzeko, edozein proiektu babesteko, inbertsore berriak bilatzen laguntzeko…", adierazi dute LAB sindikatutik.\nFagor Taldeari dagokionez, berriz, LAB sindikatutik diote haiei ere jakinarazi dietela mahaiaren berri, eta uste dutela Fagor Taldea izanda Fagor markaren jabe, negoziazio mahaian egotea badagokiela: "Kontratuan jartzen du, gutxienez, 350 langilek lanean egon behar dutela, eta hortik behera bada, ezin dela marka erabili".\n"Beldurra erabili nahi dute"\nOraingoz, baina, sindikatuen zein langileen ordezkariek bakarrik parte hartuko dute biharko batzarrean. "Gu ez goaz kaleratze batzuk negoziatzera. Jakin beharra dugu CNAk ze asmo duen, eta bere ezintasun horretan, ea proiektua bermatuko duen edo beste proiekturen bat lantzeko asmoa duen. Langileek oraindik ez dute bideragarritasun planik jaso. Era berean, jakin beharra dugu inbertsorea zein den, ze asmo duen… guretzat errazagoa da inbertsorearekin zuzenean negoziatzea, ze inbertsoren batentzat Fagor markak balio handia du merkatuan (…). Baina susmoa dugu beldurra erabili nahi dutela guk onartzeko enpresaren dimentsioa txikitzea, eta behin txantaje hori egin eta gero etortzea inbertsorea. Eta Fagor Taldeak berak onartzea alokairuak merkatu beharra… haiekin ere txantajea baliatu nahi dutela pentsatzen dugu, marka erabiltzen utz diezaieten nahiz eta enpresaren dimentsioa txikitu. Guri dagokigunez, jarraitzen dugu konbentzituta hemen produzituta, hemen komertzializatuta eta hemen merkaturatuta, negozioa bideragarria dela", diote LABetik.\nAlbiste hau Ubane Maderak argitaratu du Goienan eta CC-by-sa lizentziari esker ekarri dugu ARGIAra\nKanal hauetan artxibatua: Fagor | Industria | Eusko Jaurlaritza


2. IBILBIDEA. INDUSTRIA ETA ITSASADARRA "BOTXOAN"\nIndustria eta itsasadarra "botxoan "\nBotxo: Bilboko Hiriari ematen zaion izen herritarra, bere "zulo" egoera dela eta, mendien artean harrapatua egoteagatik.\n1. zatia_ Jakituriaren tenplutik garai bateko ontzioletara\n2. zatia_ XX. mendeko industria-arkitektura\n3. zatia_ Bilbora itzuli\n4 km-ko ibilbidea\n2 modutara egin dezakegu:\nGarraio publikoan, Zorrotzan trena (RENFE) hartuta edo erdigunera doan autobusen bat hartuta.\nErrepidez ere itzul gintezke errepidearen paraleloan dagoen espaloi zabal batetik; Lehen, konpainiaren bulegoak zeuden, eta, Eremuaren Birmoldaketa Plan handinahian, Nagusi Intelligence Centerren egoitza bihurtzea aurreikusten da (bioteknologiari eta berrikuntzari buruzkoa).\nItzultzeko ibilbide honen altuerari esker, itsasadarraren paretik nekez ikus daitezkeen eraikinak ikusiko ditugu errepidetik.\nHorietako bat Tarabusi (17) dugu. 1945eko lantegi hau, eraikin elektromekanikoak eta transformadoreak egiteko multzo garrantzitsua izan zen.\nEraikin hau besterik ez da geratzen Udalaren garabiek eramaten dituzten autoentzako aparkalekuaren amaieran. Lehen lantegiaren bulegoak zeuden eta ingurua birmoldatzeko planaren arabera, hiriak aztertzeko fundazio baten lantokia izango da.\nBilbora autobusez edo oinez itzuliz gero, Basurtuko auzotik eta ospitaletik igaroko zara.\nOspitalera iritsi baino apur bat lehenago, beste aldeko espaloian, etxebizitza sozialen bi multzo ikus daitezke, "etxe merkeak" deitutakoak (18). Aurrean Santiago auzoa dago, Bilbotik Portugaleterako trenbideko langileen kooperatibak 1924ean sustatua; atzean Santa Ana (gaztelaniaz) auzoa dugu, Ismael Gorostizarena, 1931koa, ospitaleko eta Euskalduna ontziolako langileen kooperatiba batek sustatua.\n1. eta 4. ibilbideetan horrelako bizitokien beste adibide batzuk ere baditugun arren, gerturatzeko aukera baldin baduzu hemen ere ikusiko duzu XX. mendearen hasieran langileen etxeak egiterakoan kontuan hartu zen hirukoa erabili zela: eguzkia, airea eta ura.\nOspitalearen (gaztelaniaz) aurrera iritsitakoan (19), sartu barrura ate nagusitik barruko lorategiak eta pabiloiak ikusteko, denbora igaro den arren, jatorrizko estiloa mantentzen baitute.\nOspitale honek ere mende hasierako ingeles arkitektura gogorarazten digu, hiri honek estetika britainiarra gustuko duen beste adibide bat dugu.\nBilboko Ospitale Zibil Santua deritzona hiriko famili dirudunen dohaintzekin eta Administrazioaren laguntza gutxirekin eraiki zen\nEnrique Epalza udal arkitektoa eta José Carrasco medikua, Atxuriko ospitaleko zuzendaria garai batean eta Basurtukoa geroago, Europako osasun-zentro modernoenak ikusten ibili ziren eta kudeaketa eta diseinu eredu legez Hamburgeko Ependorff ospitalea hartu zuten, garai hartako berritzaileenetako bat.\n1898an hasi ziren ospitalea eraikitzen eta handik 10 urtera amaitu zuten; 600 ohe zituen. Gaur egun oraindik ere hiriko erreferentziazko osasun-zentroa da, aurrez Atxurikoa zen bezala (1. ibilbidea).\nCervera del Norte, gaur egun ez dago\nCervecera del Norte. Spot-a\nOspitalea egiteko dirua Bizkaiko oligarkiak eta burgesiak eman zuten. Horien guztien izenak sarrera nagusian dauden oroitarrietan ikus daitezke eta izen askoren ondoan pertsona edo familia onuradun horrek emandakoa agertzen da, adibidez, oheak betiko.\nIrten ospitaletik Montevideo etorbidetik eta kaleak izena aldatu eta Autonomia bihurtzen den arte jarraituko dugu. Inguru honetan lantegi eta enpresa ugari zegoen eta horien guztien artean Cervecera del Norte nabarmentzen zen, 1995ean bota zutena.\nSabino Arana kalearen ertzera heldu eta eskuinera, 200 m-ra, udal biltegi bezala erabiltzen den eraikina dago (20). 1915ean eraiki zen, material arriskutsuak eta lehertu zitezkeenak biltegiratzeko.\nAurrealdean dekorazioko elementu ugari dagoen arren (pilastrak, moldurak, burdin sareak...), eraikin osoa hormigoi armatuz eginda dago eta barruko banaketari dagokionez, hainbat espazio ditu altzairu lodizko atez banatuta, gorabeheraren bat egonez gero eraikineko beste eremuetara igaro ez dadin.\nBerriro ere atzera egin eta Sabino Aranen behera joango gara Zankoetara iritsi arte, ezkerrera dagoen hirugarren kalera arte, alegia.\nZANKOETAKO DESINFEKZIO ZENTROA\nBide nagusi labur honetan dago hiribilduko garai bateko Desinfekzio Zentroa (gaztelaniaz) 1918az geroztik (21). Ospitalearen inguruan dagoen eraikin hau Ricardo Bastidak diseinatu zuen; modernismo katalanaren eragina du bere itxurak; adreilua eta zeramika maisutasun handiz erabili dira.\nGaur egun Barrutiko Udaltegia den arren, bere jatorrizko funtzioa hiriko izurriteei aurre egitea zen, industrializazioaren ondorioz jende asko etorri zenez, pilatuta eta osasun-baldintza penagarrietan bizi baitziren. Barruan bere jatorrizko funtzioari lotutako hainbat makina eta elementu ikusi daitezke.\nZankoeta Desinfekzio Zentroa\nLuis Briñas kalea hartu eta ibai aldera joanez gero, Euskal Herriko Unibertsitatearen Ingeniaritza Fakultatearen (22) zentro publikoa, San Mames futbol zelai modernoaren ondoan.\n1899an sortu zen eskola eta hainbat eraikin dituen arren, San Mamesekin muga egiten duena 1958koa da, Jesús Rafael Basterrecheak egin zuen eta mugimendu modernoan sartzen da. Deustuko Unibertsitatearekin batera, heziketa arloko hiriko erreferente handia da.\nIbilbide honetako azken zedarri legez Erruki Etxea (23) daukagu, eraikin neoklasiko handi hau Ingeniarien Eskolaren beste aldean dago, eta jendearentzako irekitako lorategi handi bat du, estilo erromantikokoa.\nBaliabiderik ez zuen jendeari laguntzeko erakunde hau duela ia 300 urte sortu zen eta Zazpi Kaleez kanpo egin zen lehenengo gizarte zerbitzua izan zen, eraikin honetan baitago 1872az geroztik.\nAre gehiago, lursail hauetan finkatu zenez, Zabalgunea diseinatzerakoan zedarria izan zen, bertako lorategiek eratzen baitzuten Zabalgunearen muga.


Otogoiengo Natibitatearen Eliza - Álava Medieval / Erdi Aroko Araba\nOtogoiengo Natibitatearen Eliza\nKokapen estrategiko batean egonda, bide garrantzitsuenetatik oso gertu, Oto aldea betidanik izan da okupatua. Los Goros kobazuloan, esaterako, VII. mendeko arreo garrantzitsu bat aurkitu zen, Araban garaiko aztarnarik gutxienetariko bat dena. Otogoeien, Donemiliagako Goldean (1025an) agertzen bada ere, Oto izenpean, antzinako elizatik iparraldeko horma bakarrik gelditzen da. Agerian dagoen beste guztia XII. mendeko lehenengo zatiko eraikuntza baten aztarnak dira. Otobarrenen gertutasunak eta historikoki antzinatik bi herriek izan duten lotura alde batean utziz, bi herrietako elizak eraiki zituzten tailerrek ez zuten bata bestearekin zerikusirik.\nOtobarrengo elizan gertatu zen bezala, XX. mendearen erdialdera arte Otogiengo Elizari atxikituta eraikuntzak batzuk zeuden. Hauek bere Erdi Aroko egitura guztiz estaltzen zuten. Horrela, mende honetan gauzatutako berriztapenek, garaiko irizpideak jarraituz, atxikituta zeuden eraikin hauek guztiak suntsitu zituzten. Kanpandorreari ere, kanpaiak estaltzen zituen eraikin bitxi bat kendu zioten. Mantendu egin diren eraikutza bakarrak, elizpe sinplea eta elizaren sakristia dira. Hori bai, aldaketa hauen ondorioz, portada begibistan gelditu zen. Zorionez, Gerardo López de Guereñuk egindako argazkiek, berriztapen hauen aurrekoak, eraikina berrogeigarren hamarkadan zegoen bezala erakusten dute.\nEliza honen gauzarik garrantzitsuena, dudarik gabe, bataiarria da. XIII. mendean eginda, elementu erromaniko eta gotikoen arteko oreka perfektu bat erakusten du. Bi estiluen arteko transizio epe batean kokatu dezakegu. Bere oinarrian mahatsondo baten hostoz eta mahatsez eginiko dekorazioa dugu. Goiko partean, bestetik, arkuteri trilobulatuen segida bat dugu hogeitabi pertsonen irudiekin batera, profetak, apostuluak (Pedro eta Pablo adibidez) eta fraideak haien artean. Azpimarratzekoa da ere talde honen barruan ageri den Deikunde ederra, Gabriel eta Maria irudiekin errepresentatzen dena. Bitarteko espazioan, koparen zatirik handiena okupatuz, irudi anitzak ditugu. Haien artean, arranoak untziak ehiztatzen, sei hostoko loreak, txoriak, munstroak, gurutzeak, beirate gotikoen diseinuak, bihotz itxurako hostoak, Agnus Dei edo Jaungoikoaren arkume bat… Beharbada eszenarik deigarriena indarra erakusten duten lehoiak dira. Gaztela eta Leon erresumaren heraldikaren erreferentzia izan zitekeen, Arabako eliza erromanikoetan arraroa ez dena.\nArabako erromanikoaren heterogeneotasunak aukera ematen du, kilometro batzuen diametro batean, konponbide mota ezberdin eta harrigarriak aurkitzea. Otogoiengo elizaren kasuan, kanpoaldetik ikusita, hiru leiho handi daukan, burualde erdiborobil eta sinple bat daukagu. Inpostak, arkiboltak eta arkuen goiko partea leun-leunak ditu, inongo dekoraziorik gabe, zergaitia oraindik ez dakigula. Margoz dekoratuak izan zitezkeen edo, ez dakizkigun arrazoiengatik, ez ziren inoiz landu, ohikoa denez honako eraikin motetan. Edozein kasutan, arkitekturak, apainduratan urria eta lerro perfektuekin, ambizio handiko eraikin baten aurrean kokatzen gaitu.\nPortadan agertzen da, buruan faltan botatzen dugun landutako dekorazio guztia. Estibalizko Portada Speciosaren imitazio bat da (Arabako beste hainbat eliza erromanikoentzat eredutzat hartu zena). Bere sinpletasuna eta akaberengatik, Argandoñako portada egin zuen tailer bera izan zitekela esan daiteke. Horrela, portadak, arkibolta bikoitz eta zorrotz bat dauka. Barrukoa arkua akanto landarez dekoratuta dago eta kanpokoa, fruitu borobilez hostoetatik zintzilikatuta. Zutabeen fusteak saski-itxuraz eta lau hostoen loreen erretikula batez dekoratuta daude, Estibalizko tailerren lana kopiatuz, eta horrekin batera Frantziako Borgoña aldeko tradizio eskultorikoa jarraituz. Zutabeen kapitelek akanto hostoak erakusten dizkigute, landare igokarien modura eta gizonezko aurpegi bat ilea leporaino duelarik..\nTenpluko gangak eraikinaren hormen eraikuntza baino berriagoak izan daitezke. Nabe bakar bat dugu hiru zatitan bananduta, presbiterioa gehituz, garaipen arku batekin sarrera moduan. Arku horren kapitelek, zutabe erdien gainean oinarrituta, dekorazio bitxi bat dute. Ezkerrekoetan hosto liraindu batzuk ikusten ditugu, baina eskuinekoetan arrain eskematiko batzuk eta sugeak, haien buztanekin izkinan kiribilduta boluta bat osatzen dutelarik.\nAbsidea XVIII. mendeko erretaula batek estaltzen du. Horrela erretaula honen bihotzean, XIII. mendeko Andra Mari baten eskultura bat dugu. Araba osoan irudi mota hauei debozio handia omen zioten, anitzak baitira Ama Birjina umearekin eskultura hauek, nahiz eta oso kalitate mota ezberdinetakoak izan. Kasu honetan kalitatezko adibide bat dugu, margo geruza ezberdin dituena.\nErretaularen arkitektura barrokoak, XVII. mendekoa, santuen eszenak irudikatzen dituen margo segida batentzat euskarri bezala balio dute. Horrela, erretaula honen beheko aldean, sagrarioaren bi aldeetara, estigmak jasotzen ari den San Frantzisko bat dugu Santa Barbararen irudi batekin. Aipatutako Erdi Aroko Ama Birjina inguratzen San Pedro eta San Pablo daude. Hauen gainetik Deikundearen irudikapen bat aurkitzen dugu, San Jose eta San Joanen irudiak alboetan daudelarik. Goiko partean, ohikoa denez, Kalbarioa batek erretaula koroatzen du.\nAlboetako bi erretaulak garai eta estilo ezberdinetakoak dira. Ezkerrekoa Agurtzane Ama Birjinari dedikatua dago, XVIII. mendekoa da eta oso apaindutako rokoko estilo bat jarraitzen du. Eskuinekoa, aldiz, 1740. urtean egin zen, neoklasiko estilokoa da eta San Migel, San Antonio Abadearekin eta San Andresekin dagoen margo bat dauka\nEgungo argazkiak: : © Alava Medieval / Erdi Aroko Araba


Iruñeak aukera ematen du ariketa fisikoa eta kirolekoa atari zabalean egiteko, hirian zehar sakabanatutako bost kalistenia-zentrotan | Ayuntamiento de Pamplona\nGorputzaren erabilera du oinarri entrenamendu-sistema horrek, eta jada Lezkairu, Milagrosa, Mendillorri eta Buztintxurin ditu zirkuituak\n2021ko Ekaina 18a\nIruñeak bost zirkuitu ditu kalisteniako kirol-praktika atari zabalean egiteko, horrela ekidinez diziplina honetan aritu nahi dutenek toki itxietara jo behar izatea. Kalistenia entrenamendu-sistema gorputzaren beraren pisua erabiltzean datza eta, horrenbestez, ez da beharrezkoa pesarik edo makina elektrikorik erabiltzea ariketetan. Egun, hiriko bost parketan egin daiteke, berariazko zirkuituak baitaude, Milagrosa, Mendillorri, Buztintxuri eta Lezkairu auzoetan.\nKalistenian aritzeko instalazioak helduei eta 1,40 m-tik gorako nerabeei zuzendutako zirkuituak dira, eta ekipo finko batzuek osatzen dituzte, hala nola barra paraleloek eta posta finkoek, jauzi-zaldiek edo abdominalak egiteko aparatuek. Aparatuak altzairu galbanizatuz eginda daude, dentsitate handiko polietilenozko taulekin, eta antibandaliko erara diseinatuta daude. Aparatuak ainguratzen diren azalera hormigoizko lauzaz zolatuta dago, baina erortzeko altuera duten aparatuen zatiaren gainean kautxuzko segurtasun-zoladura jarri da.\nHirian instalatutako kalistenia-zirkuitu bakoitzean kartel orokor bat dago, haien erabilera fisiko-kirolekoa zehazten duten jarraibideekin. Kartel horri esker, gainera, erakustaldiak ikus daitezke bideoan QR kode baten bidez, zeina mugikorraren kamerarekin eskaneatu daitekeen, baldin eta gailuak horretarako behar den app-a badu. Gainera, elementu bakoitzean integraturik dago azalpen-piktograma bat.\nGorantz doan kirol-jarduera bat\nKalisteniak muskulu-multzoen edo -kateen gainean lan egiten du, eta kontuan hartzen ditu mugimenduen plastikotasuna eta estetika, jomuga baitu, baita ere, harmonia fisikoa. Azken urteotan, jarraitzaile ugari erakarri ditu mundu osoan praktika horrek, bereziki gazteen artean. Kalistenian aritzeko behar ez direnez ez pisurik, ez gimnasia-aparatu elektroniko handirik, pandemiaren eztandaz geroztik askoz jende gehiagok aukeratu du sistema hori sasoiari eusteko. Etxean edo bide publikoan egin daiteke, baina Udalak Iruñean instalatu dituen zirkuituek entrenamenduaren kalitatea hobetzen laguntzen dute. Gaur egun, kalistenia ez da kirol-modalitate ofizial bat, baina Espainiako Street Workout eta Calistenia Federazioa dauka (https://feswc.org/), eta Nazioarteko Federazio bat, World Street Workout and Calisthenics Federation (https://wswcf.org/).\nKalistenia-zirkuituak, Iruñean atari zabalean ariketa fisikoa egiteko dauden gainerako instalazioak bezala, hiriko parke eta eremu irekietan daude. Horietako bi Lezkairu auzoan daude; bat Zabalgunetik hurbilen dagoen eremuan, Monjardín kalearen eta Juan Pablo Segundo etorbidearen arteko elkargunean; eta bestea, auzoko futbol-zelaiaren ondoan, Eguesibar kaleko aisialdi-gune batean. Milagrosako zentroa patio batean dago, auzoko Civivoxaren eta Catalina de Oscáriz udal-arte Eskolaren alboan. Laugarren zirkuitua Mendillorriko aintzira ondoan dago, eta, azkenik, Buztintxurikoa, Paderborn parkean.\nKalistenia-zentroak dira Iruñeko Udalak duela gutxi abian jarritako 'minutuak zure kontagailura' programaren oinarrizko udal-baliabideetako bat. Ekimenak minutosatucontador.pamplona.es webgunea eta material inprimatuak ditu ardatz, eta horiek zenbait proposamen, aholku eta erronka eskaintzen dituzte jarduera fisikoaren eta kirolaren inguruan, adin-tarteetan antolatuta eta Iruñeak dituen baliabideetan oinarrituta. Erronkak Udalaren Twitter eta Instagram profilen bitartez egiten ahal dira.


Curso de Open office writer (euskera) del centro Ipartek (1030564) | Aprendemas\nCurso de Open office writer (euskera) del centro Ipartek\nPrograma de Curso de Open office writer (euskera)\nTestu- prozesadore bat zer den ezagutzea eta OpenOffice.org WRITER-en\nBarrak eta leihoen erabilpena ezagutzea.\nTestu eta dokumentuen oinarrizko zereginak ezagutzea.\nEstiloak, formatuak eta txantiloiak aplikatzea.\nHizkuntza eta Ortografia aukerak ezagutzea.\nMenuak, barrak eta botoiak erabiltzea.\nDokumentuak esportatzea, inportatzea eta dokumentuak banatzea.\nOpenOffice WRITER pertsonalizatzea.\nIkastaroa, testu-lanketarako erabiltzen den tresna honen funtzioak ezagutu nahi\ndituzten pertsonei zuzenduta dago.\n1. Aurkezpena OpenOffice Writer\n- Hasierako planteamendua\n- Ikastaroaren edukiak\n- Kasu praktikoak eta dokumentazioa\n2. OpenOffice.org Writer ezagutzen\n- Begi-kolpe batean\n- Writer-en informazio-barrak\n- Eragiketa- barrak\n- Zenbait gauza erabilgarri\n- Dokumentuan zehar lekualdatzea\n- Writer-en leihoa erabiltzea\n- Gorde, Baztertu, Utzi\n3. Dokumentuak eta testuak: oinarrizko atazak\n- Lehendik daudenak irekitzea\n- Orria eta txertapuntua\n- Testua sartzea\n- Testuak hautatzea\n- Testuak ezabatzea\n- Ebaki, Kopiatu eta Itsatsi\n- Gorde, Gorde honela eta Gorde dena\n4. Karaktereen atributuak\n- Nola editatzen dira karaktereak?\n- Letra-tipoaren efektuak\n- Atzeko planoa\n- Kokalekua, biraketa eta tarteak\n- Onartu, utzi, berrezarri\n- Beste bide bat\n5. Paragrafoen atributuak\n- Aurretiko gogoetak\n- Koskak eta tarteak\n- Testuak lerrokatzea\n- Paragrafoaren atzeko planoa\n- Aldaketak aplikatu eta uztea\n- Formatea barran\n6. Hizkuntza, ortografia eta semantika\n- Ortografia zuzentzea\n- Berrikuspen automatikoa\n- Berrikuspen automatikoa konfiguratzea\n- Hitzak ordeztu eta osatzea\n- Salbuespenak Ortografia berrikustea Hizkuntza\n- Ordezteko pare bat Truku\n7. Dokumentuak inprimatu, esportatu eta banatzea\n- Inprimagailua konfiguratzea\n- Inprimatzea pertsonalizatzea\n- PDFra esportatzea\n- Tresna-barra Estandarrean\n- Adibide bat: gutunak


70 artista euskaldunen lanak «Artea Oinez» erakusketan | Kultura | GARA Euskal Herriko egunkaria\n70 artista euskaldunen lanak «Artea Oinez» erakusketan\nNafarroa Oinez festari lotutako erakusketaren edizio honetan Javier Sueskuni egingo diote omenaldia, bere lan artistikoagatik eta ikastolekin izandako eskuzabaltasunagatik.\n2019ko “Artea Oinez” erakusketa Kondestablearen jauregian dago ikusgai maiatzaren 12ra arte. Nafarroa Oinez ekitaldiari lotutako ekimen honetan 70 euskal artistaren lanak bildu dituzte.\nAurtengo proposamena Tuterako Argia Ikastolatik datorkigu, hari baitagokio aurten ekitaldia antolatzea. Iruñean ikusgai egon ostean, erakusketak Tuterako Almirantearen etxerako bidea egingo du.\nIkastolen proposamenak abangoardiako kulturaren eta artearen aldeko apustua egiten du, errealitateari buruzko gogoeta egiten duten artisten lankidetzaren bidez. 15 eskultura, 2 eskultura-pintura, 7 argazki, 22 margolan, 2 marrazki, 8 grabatu hainbat teknikatan, 3 inpresio digital, teknika mistoetan egindako 9 lan, bideo bat eta instalazio bat bildu dira.\nHego Euskal Herriko 70 sortzaileren artelanak daude ikusgai, batzuk Arco azokatik pasatu izan direnak. Horietatik sei Tuterako merindadekoak dira. Horrez gain, “Artea Oinez” ekimenaren edizio honetan ikusgai izango dira maiatzean Veneziako Bienalean parte hartuko duten bi artistaren lanak: Itziar Okariz eta Sergio Prego.\nOmenaldi gisa, Tuterako Argia Ikastolak Javier Sueskun hautatu du 2019ko “Artea Oinez”-erako, «bere lan artistikoaren mailagatik eta ikastolekiko erakutsi duen eskuzabaltasunagatik». Sueskun aldi berean zeregin akademikoetan eta margolari lanetan aritu izan da bere ibilbide oparoan. 23 alditan egin ditu bakarkako erakusketak, 1978. urtetik 2009ra. Hainbat ikastaro eman ditu historia, artea eta plastika ardatz, baita ere hitzaldi zikloak Nafarroako hainbat udalerritan.\nSueskunek ikerketa pedagogiko eta historikoko zenbait lan egin ditu Nafarroako margolari garaikideen inguruan, bai Tuterako merindadeko manierismoaren eta barrokoaren inguruan ere. Bere lana abstrakzio lurraldeetan kokatzen da, figurazio hizkuntza gutxietsi gabe. Popetik informalismora, orban finetik marrazki kartsura, sentikortasun handia erakusten du beti.\nBere lanetan azpimarratzen dira ura-argia, lehorreko lurra, figura... Marrazteko duen erraztasunarengatik igartzen da teknika menperatzen duela.\nMaiatzean Veneziako Bienalean izango diren Itziar Okarizen eta Sergio Pregoren lanak ikusgai daude Kondestablen.


About: Sympathy for Lady Vengeance\nSympathy for Lady Vengeance (koreeraz: 친절한 금자씨) Park Chan-wookek zuzendutako 2005eko filma da. Koreerazko izenburuak, 친절한 금자씨, Bihotz oneko Geum-Ja andereñoa esan nahi du. Ingelesezko izenburuak aldiz, Sympathy for Lady Vengeance, Mendeku andereñoarenganako errukitasuna esan nahi du. Erresuma Batuan eta Ipar Amerikan Lady Vengeance izenburuarekin estreinatu zen. Sympathy for Lady Vengeance, Parken The Vengeance Trilogy trilogiaren hirugarren filma da, Sympathy for Mr. Vengeance (2002) eta Oldboy (2003) filmen jarraipena. Hego Korean 2005eko uztailaren 29an estreinatu zen.\nSympathy for Lady Vengeance (koreeraz: 친절한 금자씨) Park Chan-wookek zuzendutako 2005eko filma da. Koreerazko izenburuak, 친절한 금자씨, Bihotz oneko Geum-Ja andereñoa esan nahi du. Ingelesezko izenburuak aldiz, Sympathy for Lady Vengeance, Mendeku andereñoarenganako errukitasuna esan nahi du. Erresuma Batuan eta Ipar Amerikan Lady Vengeance izenburuarekin estreinatu zen. Sympathy for Lady Vengeance, Parken The Vengeance Trilogy trilogiaren hirugarren filma da, Sympathy for Mr. Vengeance (2002) eta Oldboy (2003) filmen jarraipena. Hego Korean 2005eko uztailaren 29an estreinatu zen. (eu)\nBihotz oneko Geum-Ja andereñoa.\nSympathy for Lady Vengeance (eu)\ndbr:Sympathy for Lady Vengeance\nwikidata:Sympathy for Lady Vengeance\ndbpedia-de:Sympathy for Lady Vengeance\ndbpedia-es:Sympathy for Lady Vengeance\ndbpedia-fr:Sympathy for Lady Vengeance\ndbpedia-it:Sympathy for Lady Vengeance\ndbpedia-ja:Sympathy for Lady Vengeance\ndbpedia-ko:Sympathy for Lady Vengeance\ndbpedia-nl:Sympathy for Lady Vengeance\ndbpedia-pl:Sympathy for Lady Vengeance\ndbpedia-wikidata:Sympathy for Lady Vengeance\n친절한 금자씨 (eu)


Aiztondoko emakumeak, zutik - Tolosaldea - Tolosaldeko ataria\nAiztondoko emakumeak, zutik\nTolosaldeko Ataria 2019-03-08 14:13\nVillabonako Malkar plazan hasi eta Zizurkilgo Joxe Arregi plazan bukatu den manifestazioan, Aiztondoko ehunka emakume batu dira eguerdian.\n"Heteropatriarkatu kapitalistari planto eginez, gaurkoan ere bizitza erdigunean jartzen ari gara", horrela adierazi dute amaierako ekitaldian Aiztondoko mugimendu feministako kideek. "Arrazakeriarik eta kolonialismorik gabeko bizitzak nahi ditugu", aldarrikatu dute. Euren ustetan inor ez da ilegala, eta horregatik, lege eta politika ez diskriminatzaileak exijitu dituzte gaur egindako manifestazioan, "eremu guztietan kolonialismoaren ondorioei aurre egiteko". Eskakizun zehatzak ere egin dituzte: "Osasun arreta eta hezkuntza sistemarako sarbidea erraztu, etxebizitza eskubidea babestu eta prestazio sozialak bermatu behar dira".\nEhunka emakume batu dira eguerdian eskakizun horiek guztiak egiteko Villabona eta Zizurkilgo kaleetan. Malkar plazan abiatu da manifestazioa eta pankartaren atzean, era guztietako aldarriak entzun ahal izan dira. Indarkeria matxistarik eta heteroaraurik gabeko bizitzak aldarrikatu dituzte Aiztondoko emakumeek. Arroa auzorako bidea hartu dute lehenik, eta Santiago egoitzaren parean geldialdi laburra egin nahi izan dute, greban dauden langileekiko errespetua eta elkartasuna erakutsiz.\nEkintza sinbolikoa Berdura plazan\nHorren ondotik, Berdura plazan egin dute ekintza sinbolikoa. Kolore askotako hariz josita, sarbiderik gabe zegoen plaza eta emakumeek aipatu dutenez, "kendu, lapurtu, ukatu" dieten espazioa irudikatu nahi izan dute horrela. Elkarrekin planto egiteko deia luzatu diete gainerako emakumeei: "Zutitu, ahaldundu, saretu, erdigunera hurbildu eta zapalkuntza sinbolizatzen duten hariak hausteko gonbita luzatzen dizuegu. Guztioi dagokigun espazioa aldarrikatu eta berreskuratu dezagun". Era horretara, hariak apurtu eta plaza hartu dute Aiztondoko emakumeek.\nHandik Ugare auzoan barrena, Zizurkilgo Joxe Arregi plazara gerturatu dira. Hango plaza ere okupatu dute eta eguerdiko mobilizazioari amaiera emateko ekitaldian emakumeek bizi duten egoera prekarioa salatu dute. "Guztiontzat bizita jasangarriak nahi ditugu eta bizitza mantentzeko erantzukizun kolektiboa exijitzen dugu. Bizizan erreprodukzio eta zaintzarekin loturiko lan guztiak historikoki dohainik atera zaizkio sistemari, gizon askoren mesederako eta emakumeon, bereziki, migranteon kalterako", esan dute.\nAmasa-Villabona, Zizurkil, Larraul eta Adunako emakumeek bat egin dute eguerdiko mobilizazioan. Asteasukoek, beren aldetik, ekitaldia egin dute herrian eta gero batu dira Aiztondoko gainerako emakumeekin, Joxe Arregi plazan egin den bazkari autogestionatura. Bailarako emakume guztiek, Donostiako arratsaldeko mobilizaziora joateko asmoa dute elkarrekin, Egiatik aterako den zutabean.\nEuskal Herrian iaz eraildako 2 ume eta 9 emakumeak hartu nahi izan dituzte gogoan ekitaldiaren amaieran. Azkenak izan daitezela exijitu dute eta nabarmendu dutenez, emakumeek indarkeri matxista salatzen duten bakoitzean, eremu publiko zein pribatuan, sinisten ez dituen eta zalantzan jartzen dituen justizia, lege sistema eta botere publikoarekin borrokatu behar izaten dira. "Horren aurrean, autodefentsa feminista aldarrikatzen dugu".\nZutik Emakumeak kantatuz amaitu dute eguerdiko manifestazioa.\nParekidetasuna Aduna Alkiza Amasa-Villabona Asteasu Larraul Zizurkil